Ўзбекистон Ёзувчилар уюшмаси » Ўзбек мумтоз адабиёти\nАсосий Ўзбек мумтоз адабиётиPage 2\nСатрлар/Таблица\tЎзбек мумтоз адабиёти\nЗаҳириддин Муҳаммад Бобур. Ғазаллар\n13.02.2014 Комментарии к записи Заҳириддин Муҳаммад Бобур. Ғазаллар отключены\n* * * Не кўрай тўбони* қадди* хушхироминг борида?! Не қилай сунбулни* хатти* мушкфоминг* борида?! Ким Хизр суйин оғизлағай лабингнинг қошида? Ким Масиҳ алфозидин* дегай каломинг борида?! Ошиқингни давлати васлинг… батафсил »\nЗаҳириддин Муҳаммад Бобур. Туюқлар\n13.02.2014 Комментарии к записи Заҳириддин Муҳаммад Бобур. Туюқлар отключены\nВаслдин сўз дерга йўқ ёро манга, Ҳажр аро раҳм айлагил, ёро, манга. Ўқунг этти кўп ёмон ёро манга, Мархами лутфунг била ёро манга. * * * Улки, ҳар кўзи ғазоли… батафсил »\nЗаҳириддин Муҳаммад Бобур. Қитъалар\n12.02.2014 Комментарии к записи Заҳириддин Муҳаммад Бобур. Қитъалар отключены\nЭй аларким, бу Ҳинд кишваридин Бордингиз англаб ўзга ранжу алам. Кобулу хуш ҳавосини соғиниб, Ҳинддин гарм бордингиз ул дам. Кўрдингиз — топтингиз экин анда Ишрату айш бирла нозу ниам? Биз… батафсил »\nЗаҳириддин Муҳаммад Бобур. Маснавийлар\n11.02.2014 Комментарии к записи Заҳириддин Муҳаммад Бобур. Маснавийлар отключены\nСабо, ул гул ҳаримиға гузар қил, Менинг ҳолимдин ул гулга хабар қил. Саломим еткур ул ороми жонға, Яна мундоқ дегил ул дилситонға: «Юзунгни кўрсатиб, кўнглумни олдинг, Олиб кўнглумни, кўздин мени… батафсил »\nАлишер Навоий. Мухаммаслар\n09.02.2014 Комментарии к записи Алишер Навоий. Мухаммаслар отключены\n1 Шарбати «юҳйил-изом» эрни майи нобиндадур, Сурайи «ваш-шамс» тафсири юзи бобиндадур, Шарҳи «мозоғал-басар» наргислари хобиндадур, Лайлатул-меърожнинг шарҳи сочи тобиндадур, Қоба қавсайн иттиҳоди қоши меҳробиндадур. Эй, қади тўбидин ортуқ, юзи ризвондин… батафсил »\nАлишер Навоий. Қитъалар\n08.02.2014 Комментарии к записи Алишер Навоий. Қитъалар отключены\n1 Ҳақ зотиға биравки хирад бирла фикр этар, Отин эл ичра оқилу фарзона айлабон. Миқдорини тенгиз суйининг истар англамоқ, Лекин ҳубоб жомини паймона айлабон. 2 Муҳаммади арабий шаъни ондин аъзам… батафсил »\nАлишер Навоий. Рубоийлар\n08.02.2014 Комментарии к записи Алишер Навоий. Рубоийлар отключены\n1 Субҳоналлоҳу холиқи зул-мажду ало, Ким андин эрур тўла хало бирла мало, Гар меҳр анинг мисли дегайлар уқало, Меҳр оллида зарра янглиғ ўлғай масало. 2 Кўк пўяву сайр ила талабгор… батафсил »\nАлишер Навоий. Луғзлар\n07.02.2014 Комментарии к записи Алишер Навоий. Луғзлар отключены\n1 ҚАЛАМ Не лўлидурки, чун ҳангома тутса, Қадам боштин қилиб тортар навозир. Бошин кескандин ортиб анга таҳрик, Тилин ёрғандин ўлуб анга таҳрир. Қаро сувға бошин юз ғўта берса, Тўлар оғзию… батафсил »\nАлишер Навоий. Туюқлар\n06.02.2014 Комментарии к записи Алишер Навоий. Туюқлар отключены\n1 Ё раб, ул шаҳду шакар ё лабдурур, Ё магар шаҳду шакар ёлабдурур. Жонима пайваста новак отқали Ғамза ўқин қошиға ёлабдурур. 2 Жавр ўқин жонимға соқий ёзмади, Васл жомидин хуморим… батафсил »\nЗаҳириддин Муҳаммад Бобур. Фардлар\n06.02.2014 Комментарии к записи Заҳириддин Муҳаммад Бобур. Фардлар отключены\nҲолимни санга айтиб, хажр ўтиға ўртондим, Эй ёр, ямон қилдим, ҳар неки дедим — ёндим. * * * Санбўса сенинг кўнглунг гар истаса, андоқ қил, Санбўса керак бўлса, сан бўса… батафсил »\nБобораҳим Машраб. Ғазал\n24.01.2014 Комментарии к записи Бобораҳим Машраб. Ғазал отключены\n* * * Эй менинг нозик ниҳол ороми жоним, қайдасан, Бу кўнгул бўстонида ғунча даҳоним, қайдасан? Неча йиллар бу кўнгул муштоқ эрур дийдоринга, Ўргулай, эй дилбари ширин забоним, қайдасан? Айрилиб… батафсил »\n16.01.2014 Комментарии к записи Алишер Навоий ҳикматлари отключены\nЙигитликда йиғ илмнинг махзани, Қарилик чоғи сарф қилғил ани. * * * Сен агар тарки тамаъ қилсанг, улуғ ишдур буким, Олам аҳли барча бўлғай бир тараф, сен бир тараф. *… батафсил »\nМуҳаммад Ризо Огаҳий. Ғазаллар\n26.12.2013 Комментарии к записи Муҳаммад Ризо Огаҳий. Ғазаллар отключены\n*** Бу оқшом маҳвашим рухсори ой бирла талошибдур, Эмас анжум фалак аҳли очиб кўзлар қарошибдур. Бир учқундур қуёш ул маҳлиқо рухсори ўтидин, Шафақ эрмас, фалак домониға ул ўт тутошибдур. Дема… батафсил »\nҲамиджон Ҳамидий. Султон ва Шайх\n23.12.2013 Комментарии к записи Ҳамиджон Ҳамидий. Султон ва Шайх отключены\nҲиндистоннинг Қалонжар вилоятининг ўрдоҳи Нанда қўрғони жангсиз таслим бўлгач, Султон Маҳмуд Ғазнавийнинг обрўси янада ошиб кетди: у пойтахтга уч юз жангари фил, ҳисобсиз инъом-эҳсон, бойлик билан қайтди. Қон тўкмай, ҳеч… батафсил »\nЭргаш Очилов. Ҳайрат олами\n23.12.2013 Комментарии к записи Эргаш Очилов. Ҳайрат олами отключены\nМутафаккир шоир Навоий оллоҳ ва олам, олам ва одам, ҳаёт моҳиятию инсон умрининг мазмуни ҳақида кенг ва теран мулоҳаза юритган. Барча даврлар ва замонлар учун етук донишманд ҳисобланган Навоийнинг бадиият… батафсил »\nЗаҳириддин Муҳаммад Бобур. Ғазал\n18.12.2013 Комментарии к записи Заҳириддин Муҳаммад Бобур. Ғазал отключены\n* * * Жамолинг васфини, эй ой, неча элдин эшитгаймен, Не кун бўлғай висолингға мен-э, дилхаста етгаймен. Тараҳҳум юзидин юзунгни кўрмакка буюрғайсен, Хуш улким, оразингни кўргамен, сўзунг эшитгаймен. Итингдурмен, сочинг… батафсил »\n2 / 7« Аввалги12345Кейинги »\nМуаззамхон (XIX аср — 1917)\nХожа Аҳмад Яссавий (XI аср)


ИнтерФУТБОЛ :: Мавсумнинг энг бемаъни «қизили»\nМавсумнинг энг бемаъни «қизили»\nАнглия чемпионатининг 37-турида «Тоттенхэм» «Борнмут» майдонига сафар уюштирди. Ўйиннинг 43-дақиқасида «шпорлар» ҳужумчиси Сон Хён Мин рақиб жарима майдончаси ичида икки футболчини алдашга уриниб, тўпни йўқотди ва кичик қўполлик ишлатди. Ҳакам жарима зарбаси белгилади, гўёки, вазият шу билан якунлангандек эди. Аммо «Борнмут» ярим ҳимоячиси Лерма тўпни олиш мақсадида оёғини узатганда, Сон тўпни олиб қўйиб, рақибининг елкасидан суриб юборди. Лерма эса шу заҳоти ерга йиқилди. Ҳакам кореялик футболчига тўғридан-тўғри қизил карточка кўрсатди ва бу Англияда мавсумнинг энг бемаъни четлатилиши деб топилди. Эътиборлиси, бу Сон Хён Миннинг фаолиятидаги иккинчи «қизил»дир (дастлабкисини 2014 йилнинг октябрида олган).\nКореяликнинг четлатилиши 43-дақиқага тўғри келган бўлса, 48-дақиқада «Тоттенхэм» ҳимоячиси Хуан Маркос Фойт майдонга тушганига уч дақиқа ўтар-ўтмас қизил карточкага муносиб кўрилди. Аргентиналик футболчи тўпни йўқотгач (худди Сон Хён Мин сингари) оёғини баланд кўтарган ҳолда «подкат» ишлатди - бутсаларининг тишлари рақиб тиззаларига тегди. Шу тариқа «Тоттенхэм»нинг икки футболчиси учун АПЛдаги бу мавсум якунланди. Катта эҳтимол билан улар Англия чемпионатининг кейинги мавсуми дастлабки иккита ўйинини ҳам ўтказиб юборишади.\nИккинчи бўлимда «Борнмут» кўпроқ хавфли вазиятлар яратганига қарамай, асосий вақт дуранг билан тугади. Фақатгина 91-дақиқада мезбонлар гол уришди. Бурчакдан узатилган тўпни Натан Аке боши билан тўрга жойлади.\nНатижада, «Тоттенхэм» учинчи ўринни «Уотфорд» устидан ғалаба қозонган «Челси»га бўшатиб берди. Энди 12 май куни «шпорлар»дан «Эвертон» устидан ғалаба қозониш талаб этилади. Мазкур учрашувда лондонликларнинг икки асосий ҳужумчиси - Гарри Кейн ва Сон Хён Мин майдонга тушишмайди.


Наманганда бугун футбол: Чипталар қанчадан сотилди?\nKo'rildi: 1362 Qo'shildi: 17-03-18\nЎйин бошланишидан аввал стадионга йиғилган мухлислар учун эстрада юлдузлари чиқиш қилишади.\nБугун, 17 март куни Намангандаги "Навбаҳор” стадионида катта футбол байрами бўлиб ўтади.\nСабаби маҳаллий "Навбаҳор” жамоаси Суперлиганинг 3-турида "Локомотив”ни қабул қилад. Бунгача икки марта сафарда ўйнаган "лочинлар” бугун мухлислари кўз олдида мавсумдаги биринчи уй ўйинини ўтказишади.\nНаманганлик мухлислар бугун бўлиб ўтадиган учрашувни интиқлик билан кутишаётганлиги айни ҳақиқат.\nОлдинлари учрашувлар учун чиқарилган чипталар фақат ўйин кунлари сотувга чиқариларди. Бу йилдан бу борада ҳам янгиликка қўл урилган.\nЯъни, учрашувга кириш чипталари 14 март кунидан бошлаб сотувга чиқарилди. Чипталар Наманган шаҳридаги учта йирик бозор ва ўйингоҳ кассаларида сотилди.\nШуни айтиб ўтиш жоизки ўйин учун чиқарилган чипталарнинг асосий қисми бугунги кунга келиб, 15 мингдан бошлаб 30 минггача сотилди.\nАйни вақтда ўйинга кириш учун чипталар умуман қолмаган. Ҳатто 100 минг сўмга ҳам чипта топа олмаслигингиз мумкин.\nБарча чипталар мухлислар томонидан харид қилинди. Бу эса 17 март куни 21 913 нафар мухлисни ўз бағрига сиғдирадиган "Марказий” ўйингоҳда бўлиб ўтадиган учрашувга қизиқишни жуда юқори эканлигидан дарак бермоқда.\nЎйин бошланишидан аввал стадионга йиғилган мухлислар учун эстрада юлдузлари чиқиш қилишади. Шунингдек, Ўзбекистон Миллий Олимпия қўмитаси президенти, Ўзбекистон футбол ассоциацияси 1-вице-президенти Умид Аҳмаджонов ҳам "Навбаҳор” – "Локомотив” учрашувини томоша қилиш учун Наманганга ташриф буюрган.\nМаълумот учун, стадиондаги байрам тадбирлари соат 18:00 дан бошланади. Ўйин эса соат 20:00 да старт олади.


«Толибон» 31 августгача Кобулдаги эвакуация жараёнларини тугатишни талаб қилди\n25 Август 2021 09:58\nKABUL. ANADOLY -Kazinform – «Толибон» ҳаракати вакили (Қозоғистонда тақиқланган - таҳр.) Забибулла Мужоҳиднинг айтишича, Aфғонистондан эвакуация жараёни 31 августга қадар тугаши керак, AҚШ билан тузилган келишувларга биноан, ўша куни охирги америкалик аскар тарк этади. Бу ҳақда Kazinform Anadoly агентлигига асосланиб хабар беради.\nКобулда ўтказилган матбуот анжуманида «Толибон» вакили бу санани кечиктиришга йўл қўйиб бўлмаслигини таъкидлади.\nУнинг сўзларига кўра, Aфғонистондаги вазият нормаллашмоқда, аммо Кобул аэропорти ҳудудидаги тартибсизлик мамлакат учун муаммо бўлиб қолмоқда.\nМужоҳид, шунингдек, Марказий разведка бошқармаси директори Уильям Бернс ва «Толибон» ҳаракати етакчиларидан бири Мулла Aбдулғани Барадар ўртасида Кобулда бўлиб ўтган учрашув ҳақида маълумотга эга эмаслигини ҳам қайд этди.\nEuronews.cоm хабарига кўра, Мужоҳид «Толибон» Кобул аэропортига борадиган йўлни тўсиб қўйганини ва у ерга фақат чет элликларга рухсат берилганини қўшимча қилди. Унинг таъкидлашича, Ғарб давлатлари чет элликларни Aфғонистондан эвакуация қилиши керак, малакали афғон ишчиларини эмас. Aмерикаликлар ва уларнинг иттифоқчилари «афғон мутахассислари» ни мамлакатдан олиб чиқаяпти. «Биз улардан буни тўхтатишни сўраймиз», деди Мужоҳид.


Сизнинг вақт ҳақидаги тушунчангизни тубдан ўзгартирадиган 10 та тарихий ҳақиқат - AmuNews.uz - энг сўнгги янгиликлар\nСизнинг вақт ҳақидаги тушунчангизни тубдан ўзгартирадиган 10 та тарихий ҳақиқат\nИнсоният тарихида юз бeрган барча воқeалар бир-бирига боғлиқдир. AdMe.ru сизнинг вақт ҳақидаги тасаввурларингизни ўзгартириб юборувчи 10 та факт тайёрлади.\n№ 1. Клeопатра эҳромлар қурилишидан кўра, космосга парвоз амалга оширилган вақтга яқинроқ яшаган.\nКлeопатра туғилган давр билан солиштирганда эҳромлар жуда қадимий эди. Энг катта – Хеопс эҳроми милоддан аввалги 2540 йилда қурилган. Эҳромлар қурилишидан ва Клeопатра туғилишигача 2471 йил ўтди. Клeопатра ва ойга парвозлар ўртасидаги вақт эса 2038 йил!\nАйтганча, биз учун римликлар яшаган давр қанчалик узоқ бўлса, римликлар учун эҳромлар ҳам шу каби қадимий эди.\n№ 2. 1913 йилда Гитлeр, Троцкий, Сталин ва Фрeйд бир шаҳарда яшаган\nГитлeр, Сталин, Фрeйд ва Троцкий жуда яхши кафeда ўтириб, чой ичишар ва ёқимли суҳбатлашар эдилар. Жуда кам одам билади, лeкин 1913 йилда машҳур кишилар ўша шаҳарда (Вeна шаҳрида) бир-бирига жуда яқин эдилар.\nГитлeр ва Троцкий мунтазам равишда " Cafe Central"га ташриф буюрарди. Бир нeча мeтр нарида, сeвимли Фрейда кафeси жойлашган эди. Сталин ва Гитлeр бир-биридан фақат бир соатлик масофа узоқликда яшадилар. Айнан Австрия Ҳабсбургининг қишки қароргоҳи марказида эса кeкса импeратор Франз Жозeф яшаган.\n3. Ҳарвард унивeрситeти Исаак Нютон ҳаракат ва тортишиш қонунларини кашф қилишидан олдин ташкил этилган.\nАфсонавий Гарвард унивeрситeти 1636 йилда ташкил этилган. Бу, 1687 йилда Исаак Ньютондан "Табиий фалсафанинг матeматик тамойиллари" номли китобини эълон қилган санадан дeярли 50 йил аввалги воқеа. Айнан 1687 йилда Ньютон ўзининг ҳаракатланиш қонунлари ва унивeрсал тортишиш қонунини эълон қилди.\n№ 4. Оксфорд Унивeрситeти Ацтeклар импeриясидан кўра каттароқ.\nОксфордда таълим 1096 йилда бошланган. Ацтeк ташкил этилган йил – 1325 йил. Бу Оксфорднинг 200 ёш катта эканлигини англатади.\n№ 5. Ака-ука Pайтларнинг биринчи парвозидан 58 йил кейин космосга биринчи парвоз амалга оширилган.\n1903 йил 17 октябрда Шимолий Каролина штатининг Атлантика қирғоғида "Флйeр" дeб номланган самолёт 12 сония давом этган биринчи рeйсни амалга оширди. Ва бу воқеадан 58 йил ўтиб, 1961 йилда совeт космонавти Юрий Гагарин космосга парвоз қилди. Peйс 108 минут давом этди.\n№ 6. Биринчи факс биринчи тeлeфондан 10 йил олдин чиққан\nАслида, факс машинасининг дастлабки қурилмалари илгари ҳам пайдо бўлган, аммо биринчи ишчи факс 1865 йилда Париж-Лион линиясида жойлашган. У пайтда қурилма "пантелеграф" дeб номланган. Пантелеграф тахминан 500 кммасофага матн, тасвир ёки чизилган расмларини юбора олган. Орадан 10 йил ўтгач, 1875 йилда Томас Уотсон ва Алeксандр Бeлл биринчи мeмбранали тeлeфонини намойиш этди.\n№7. Лондондаги мeтрополитeнни 1860 йилнинг фeвралида, Pоссияда ҳали крепостной ҳуқуқ, АҚШнинг 11 штатида қуллик ҳукм сураётган пайтда қура бошлашган.\nКўплаб мамлакатларда қуллик ҳукмрон бўлган пайтда, Англияда биринчи мeтронинг қурилиши бошланди. Дастлаб Лондон мeтросининг узунлиги 6 кмбўлиб, фақат 7 станция бор эди.\nШуниси қизиқки, эр остидаги паравозлар тутунидан нафас олиш дeярли мумкин эмас эди. Лeкин шунга қарамай, бу транспорт тури энг оммабоп бўлган. Дунёдаги иккинчи ер ости мeтрополитeни фақат орадан 36 йил ўтиб Будапeштда пайдо бўлди.\n№ 8. Тарихда энг узоқ вақт давомида саёҳат қилиш бўйича рeкорд\nPоссиялик космонавт Сeргeй Крикалeв қизиқарли рeкорд – энг узоқ давом этган сафар эгаси. Крикалeв космик рeйслар туфайли, бу пайтда ер юзида яшагандагига нисбатан 1/48 сонияга ёшроқ!\n№ 9. Агар сиз ернинг марказидан бир тeшик қазисангиз ва у ерга бирор нарса ташласангиз, у 42 дақиқада нариги томондан чиқади.\nБирор киши (ёки бирор нарса) eр марказидан қазилган қудуққа ташланса, қанча вақтда нариги томондан чиқади? Бу савол узоқ йиллар мобайнида бутун дунёдаги турли унивeрситeтларда талабаларга жумбоқ сифатида айтиб келинган.\n1966 йилда Купер исмли олим Амeриканинг "American Journal of Physics" журналида агар қудуқ қазиб, у ерга бирор нарса ташлаганимизда, объeкт бошқа томондан 42 дақиқада чиқишини ҳисоблаб чиққан. Албатта, олим қудуққа ташланган жисм қаттиқ босим ва юқори ҳароратга дуч кeлишини ҳам айтиб ўтган.\n№ 10. Стивeн Хокинг вақтлараро кўчиб юриш мумкин эмаслигини исботлади.\nСтивeн Хокинг бунинг экспeримeнтал исботини топганини маълум қилди. 2009 йил 28 июн куни Хокинг вақтлараро саёҳат қилувчилар учун махсус кеча ташкил қилиб, тадбир ўтказиладиган жой ҳамда вақтини эртаси куни оммага эълон қилди. Табиийки, тадбирга бeлгиланган вақтда ҳeч ким келмади.


«Қашшоқлик ва чорасизлик афғонларни вояга етмаган қизларини сотишга мажбур қилмоқда» — ОАВ – Газета.uz\nҚала-и-навда жойлашган ички кўчирилган аҳолига мўлжалланган лагер, Бадғис қилояти, Афғонистон\n«Қашшоқлик ва чорасизлик афғонларни вояга етмаган қизларини сотишга мажбур қилмоқда» — ОАВ\nАфғонистонда қашшоқлик ва очарчиликдан азият чекаётган аҳоли орасида жон сақлаб қолиш илинжида вояга етмаган қизларини турмушга сотиш ҳолатлари сони ортиб бормоқда. «Толибон» расмийси эрта никоҳ ҳолатларини иқтисодий муаммолар билан изоҳлаб, бунга амирлик ёки шариат қоидаларининг алоқаси йўқлигини таъкидлади.\nLotinchada 4 ноябр 2021, 15:47 Жаҳон\nАвгуст ойида Афғонистонда «Толибон» ўз ҳокимиятини ўрнатганидан бери ўтган бир неча ой мобайнида мамлакатда ижтимоий-иқтисодий вазият тобора оғирлашиб бормоқда. Ҳалигача тинмаган тартибсизликлар, оммавий ишсизлик, очарчилик, муомаладаги нақд пул муаммосининг авж олиши, айрим ҳудудларда ҳукм сураётган қурғоқчилик мамлакат иқтисодиётини инқироз ёқасига олиб келиб қўйди.\nМамлакатдаги тартибсизликлар ва қурғоқчилик сабаб турли лагерларда — чодирларда яшашга маҳкум бўлаётган, қашшоқлик ва очарчиликдан азият чекаётган аҳоли орасида жон сақлаб қолиш илинжида вояга етмаган қизларини сотиш ҳолатлари сони ортиб бораётганлиги оммавий ахборот воситалари эътиборини тортди.\nCNN нашрининг ёзишича, Афғонистонда 15 ёшгача бўлган болаларни турмушга бериш бутун мамлакат бўйлаб қонунга хилоф бўлишига қарамай, вояга етмаганлар никоҳи кўп йиллар давомида, айниқса, қишлоқ жойларда кенг тарқалган.\nХусусан, мамлакатнинг шимоли-ғарбидаги Бодғис вилоятидаги кўчирилганлар лагерида бўлиб, вазиятни ўрганган CNN ва AFP нашрлари мухбирларининг тасдиқлашича, ота-оналар муҳтожлик ва чорасизликдан шундай қарор қабул қилишга мажбур бўлаётганликларини қайд этишган.\nПарвона, 9 ёшда: у ўқитувчи бўлишни орзу қиларди\nОчликдан ўлмаслик учун 9 ёшли Парвонани ота-онаси 55 ёшли эркакка сотишга мажбур бўлди, деб ёзмоқда CNN. Қизалоқ 22 октябрь куни CNN телеканалига берган интервьюсида бу «оқ қошли ва қалин оқ соқолли қари одам» уни уйида ишлашга мажбур қилишидан ва калтаклашидан хавотирда эканини айтган.\nХабарда айтилишича, Парвонанинг оиласи тўрт йилдан буён лагерда яшайди. Оила кунига бир неча доллар ҳақ тўланадиган оддий ишлар ва инсонпарварлик ёрдами ҳисобига кун кечириб келган. Аммо Толибон ҳукумат тепасига келгач, тирикчилик янада оғирлашган.\nХалқаро ёрдам тўхтагани ва мамлакат иқтисодиёти таназзулга учрагани сабабли, оиланинг озиқ-овқат каби бирламчи эҳтиёжларни сотиб олиш имконияти йўқ. Қизнинг отаси Абдул Малик бир неча ой олдин 12 ёшли катта қизини ҳам сотиб юборган.\nАбдул Малик CNN билан суҳбатда, қизларини сотмаслик мақсадида иш излаш, қарз олиш каби уринишлари беҳуда кетганини, рафиқаси тиланчилик қилишга мажбур бўлганини айтган. «Оилада саккиз кишимиз. Оиланинг бошқа аъзолари тирик қолиши учун ҳам [қизимни — таҳр.] сотишим керак», — дея чорасизлигини бирдирган.\nПарвонанинг айтишича, у ота-онаси фикрини ўзгартиришига умид қилган — у ўқитувчи бўлишни орзу қиларди, мактабни ташлашни истамасди.\n«24 октябрь куни Парвонанинг харидори Қурбон унинг отасига қўй, ер ва нақд пул кўринишидаги 200 минг афғонини (тахминан 2200 доллар) топширди», — деб ёзади CNN.\nҚайд этилишича, Қурбон буни никоҳ деб атамаган, унинг ўз оиласи, Парвонага ўз фарзандларидан биридек ғамхўрлик қиладиган хотини борлигини айтган.\nШунингдек, қизнинг отаси Абдул Маликнинг сўзларига кўра, Қурбон унга қиз учун пул тўлашини айтиб, «у билан нима қилишим [энди] сенинг ишинг эмас… бу менинг ишим», — деган.\nХабарда айтилишича, бу пуллар оилани бир неча ойгина таъминлаши мумкин. Ота оиланинг «молиявий аҳволи яхшиланмаса», яна бир қизини — эҳтимол 2 ёшли қизини сотишга тўғри келиши мумкинлигини таъкидлаган.\nМагул, 10 ёшда: «Агар мени [у билан] кетишга мажбур қилишса, ўзимни ўлдираман»\nCNN`га кўра, Бодғисга қўшни Ғўр вилоятида яшовчи 10 ёшли Магулни ота-онаси 70 ёшли чолга қарзи эвазига бериб юбориш арафасида. Улар қўшни чолдан 200 минг афғони (2200 доллар атрофида) қарз олган, бироқ ишсиз ва жамғармаси йўқ бўлганлиги сабабли пулни қайтаришнинг имкони йўқ.\nХабарда айтилишича, харидор Магулнинг отаси Иброҳимни Толибон қамоқхонасига судраб олиб келган ва қарзини қайтара олмагани учун уни қаматиб юбориш билан таҳдид қилган. Иброҳим харидорга бир ой ичида тўлашни ваъда қилган. Аммо энди айтилган вақт тугади.\n«Нима қилишни ҳам билмайман, — дейди Иброҳим CNN билан суҳбатда. — Қизларимни бермасам ҳам олиб кетади».\nЧол Магулга ёмон муносабатда бўлмаслигини ва у шунчаки унинг уйида овқат пишириш ва тозалашда ёрдам беришини айтган. «Аммо унинг Магулнинг оиласига қилган дўқ-пўписалари олдида бунга ишониш қийин», — дейилади хабарда.\n«Мен уни чиндан ҳам хоҳламайман, агар мени [у билан] кетишга мажбур қилишса, ўзимни ўлдираман. Ота-онамни ташлаб кетишни хоҳламайман», — дейди Магул.\nЗайтон, 4 ёшда: «Нима учун бундай қилишганини биламан»\nҚайд этилишича, Ғўр вилоятидаги 4 ва 9 ёшли икки қизини сотаётган тўққиз кишилик оилада ҳам худди шундай ҳолат. Ота кўчирилганлар лагеридаги кўпчилик қатори ишсиз, лекин у ногиронлик билан боғлиқ муаммолардан ҳам азият чекмоқда.\nУ қизларнинг ҳар бирини 100 минг афғонидан (тахминан 1100 доллар) сотишга тайёр. 4 ёшли Зайтон нима учун бундай қилишаётганини билишини айтган: «Чунки биз камбағалмиз ва ейишга овқатимиз йўқ».\n«Бизнинг бошқа чорамиз йўқ», — дейди қизларнинг бувиси Рўхшона кўз ёш билан.\n«Эрим қизларимизни бериб юбормасак, ҳаммамиз очликдан ўламиз, деб айтди»\nAFP мухбирлари Ғарбий Бодғис вилоятининг пойтахти Қала-и-Навда жойлашган лагерда қизларини сотаётган ўнлаб ночор деҳқонлар билан суҳбатда бўлган. Бу ҳақда Daily Sabah нашри AFP`га таяниб хабар қилди.\n«Эрим қизларимизни бериб юбормасак, ҳаммамиз очликдан ўламиз, деб айтди. Қизларимни пул эвазига бериб юборганим учун ўзимни ёмон ҳис қиляпман», — дейди Фаҳима.\nЧорасиз қолган ота-она очдан ўлмаслик учун қизлари Фаришта (6 ёшда) ва Шукрияни (18 ойлик) сотишга мажбур бўлган. Қизларнинг каттаси 3350 доллар, кичиги эса 2800 долларга баҳолангани, пулни уларнинг янги оилаларига кетиш вақти келгунига қадар бир неча йил давомида бўлиб-бўлиб тўлашга келишилгани айтилган. Қизларнинг бўлажак эрлари ҳам ҳали вояга етмаган.\nAFP`га кўра, бундай қизлар орасида 3 ёшли Закереҳ, 8−9 ёшлардаги Ашо, 9 ёшли Сиана, 6 ёшли Эди Гул, 12 ёшли Ҳабибе ҳам бор. Уларнинг барчаси оиласининг қарзи эвазига ўзларидан 5−10 баробар катта ёшдаги эркакларга унаштириб қўйилган.\n«Биз аллақачон фавқулодда вазиятдамиз»\nCNN`нинг ёзишича, Толибон ҳокимиятни эгаллаб олганидан бери бу каби ҳолатлар сони ўсиб бормоқда.\nБМТ ҳисоботига кўра, аҳолининг ярмидан кўпи очарчиликдан азият чекмоқда. Келгуси ойларда 5 ёшгача бўлган 3 миллиондан ортиқ бола тўйиб овқатланмасликнинг оғир ҳолатларига дучор бўлиши кутилмоқда. Шу билан бирга, мамлакатда озиқ-овқат нархлари ошиб бормоқда, банкларда пул етишмаяпти ва ишчилар маоши тўланмаган.\nБМТнинг Гуманитар масалаларни мувофиқлаштириш бошқармаси (UNOCHA) маълумотларига таяниб хабар қилинишича, жорий йилда 677 мингга яқин одам урушлар туфайли уй-жойини тарк этган. Уларнинг аксарияти лагерларда чодир ва кулбаларда яшайди.\n«Бизда бу фавқулодда вазиятни тўхтатиш учун бир неча ой ёки ҳафта вақт йўқ… биз аллақачон фавқулодда вазиятдамиз» — дея қайд этган Human Rights Watch`нинг аёллар ҳуқуқлари бўлими директори ўринбосари Хезер Барр.\nCNN`га кўра, «Толибон» ҳокимиятни эгаллаб олганидан кейин қизларга мактаб таълими чекланиб, уйда қолиш буюрилгач, муаммо янада кескин тус олган. «Толибон» қизларнинг ҳам мактабга қайтишига рухсат бериш режаси устида ишлаётганини маълум қилган, аммо бу қачон содир бўлиши ёки қандай шартлар қўлланилиши ҳақида маълумот берилмаган.\nМамлакатда қизлар келин бўлиб сотилгандан кейин эса уларнинг таълимни давом эттириши имконсиз.\nБМТ маълумотларига кўра, контрацепция ёки репродуктив саломатлик хизматларидан фойдалана олмаган ҳолда, ҳар йили 15−19 ёшли афғон қизларининг қарийб 10 фоизи туғруқни бошдан кечиради. Шунингдек, кўпчилиги жинсий ҳаётга жисмонан ва биологик жиҳатдан ҳали тайёр бўлмаганлиги сабабли уларда туғруқ турли ёмон асоратлар билан кечади — 15−19 ёшли қизларнинг ҳомиладорлик билан боғлиқ ўлим даражаси 20−24 ёшли аёлларга нисбатан икки баравар кўпдир.\nХалқаро молиялаштириш тўхтади\nCNN хабарига кўра, Бодғисдаги маҳаллий «Толибон» етакчилари оилаларни қизларини сотишдан тўхтатиш учун озиқ-овқат тарқатмоқчи эканликларини, бордию шундан кейин ҳам улар ўз фарзандларини сотишда давом этса, уларни қамоққа ташлашларини маълум қилишган.\nХабарда айтилишича, «Толибон» ва мамлакатдаги инсонпарварлик гуруҳлари дунё ҳамжамиятининг инсонпарварлик ёрдамлари бундай эрта никоҳларнинг кўпайишига тўсқинлик қилиши мумкинлигига умид билдирмоқда.\n«Толибон» ҳукумат тепасига келгач, мамлакат иқтисодиётининг асосий таянчи бўлган халқаро молиялаштириш маблағларининг кириб келиши тўхтаган.\nCNN буни халқаро ҳамжамият мамлакатни молиявий қўллаб-қувватлаши «Толибон»ни Афғонистон етакчилари деб тан олганлигининг белгиси сифатида қабул қилинишини истамаётганлиги билан изоҳламоқда.\nБМТ донорлари сентябрь ойида мамлакатга 1 миллиард доллардан ортиқ қийматдаги гуманитар ёрдам ваъда қилган эди, шундан 606 миллион доллари афғонларнинг энг бирламчи эҳтиёжларини қондиради. UNOCHA вакилининг сўзларига кўра, ваъда қилинган маблағларнинг ярмидан камроғи қабул қилиб олинган, баъзи аъзо давлатлар эса ҳали зарур маблағни ажратмаган.\nТолибоннинг Бодғис вилоятидаги муваққат губернатори Маулави Абдул Саттор AFP билан суҳбатда ҳолатга изоҳ берар экан, «Бу [эрта ёшдаги] никоҳлар иқтисодий муаммолар туфайли содир бўлмоқда, Ислом амирлиги ёки шариат томонидан жорий қилинган бирор қоида сабабли эмас», дея қайд этгани айтилмоқда.\nСентябрь бошида БМТнинг Афғонистондаги махсус вакили ўринбосари ва инсонпарварлик масалалари бўйича координатор Рамиз Алакбаров Афғонистонда озиқ-овқат захиралари шу ойда тугаши мумкинлигини маълум қилган эди.\nОктябрь ойида Афғонистонга БМТ Бутунжаҳон озиқ-овқат дастурининг 40 вагонга яқин маҳсулотлари Термиздаги логистика маркази орқали етказилди. БМТ Қочқинлар масалалари бўйича бошқармасининг 100 тонналик инсонпарварлик ёрдами логистика марказида қабул қилиб олингани ва мамлакат ҳукуматининг уни олиб киришга рухсат бермагани сабабли ҳозирча Термиздан Афғонистонга етказилмаганлиги хабар қилинган эди.\nАфғонистон Термиздан БМТ ёрдамининг олиб кирилишига ҳозирча рухсат бергани йўқ 27 октябр 2021, 18:23\nБМТ Ўзбекистон орқали афғон халқига гуманитар ёрдам юборади 13 октябр 2021, 11:50\n«Толибон» Афғонистонда аёллар ва эркаклар таълимига тенг ёндашувни ваъда қилди 22 сентябрь 2021, 15:22\n«Толибон» қизларнинг таълим олишини чекламоқда, Кобулда давлат хизматидаги аёллар ишга чиқиши тақиқланди 21 сентябрь 2021, 12:47\nАфғонистондаги миллионлаб аҳоли учун озиқ-овқат захиралари сентябрда тугаши мумкин — БМТ 8 сентябрь 2021, 13:17\n5 ноябр 2021, 16:34\nBodgʻis, Gʻoʻr viloyati deb yozsa toʻgʻri boʻladi


Фарзанд нега онасини кўпроқ яхши кўради? — Dilkashradio.com\nАссалому алайкум. Фарзандлар оталаридан кўра кўпроқ оналарини севиши ҳаммага маълум. Аммо нега деган саволга бугун жавоб топишга ҳаракат қилиб кўрамиз. Албатта оталар фарзандини яхши кўрса-ю, эвазига унчалик севимли ота бўлмаслик нақадар оғир. Ҳа, болаларнинг «онасининг боласи» бўлиши баъзида оталарнинг кайфиятига таъсир қилади. Агар сиз ҳам 9 ой сизни кўтариб юрган ва ундан кейин сиз яна камида 2 йил юрагининг остида куч-қувват олган вужудга боғланиб қолган даврингизни эслай олганингизда эди, хафа бўлишга ҳожат қолмасди. Лекин, бундан оталар ташвишга тушмасликлари керак. Кун келиб, улар ҳам боланинг ишончига киришлари мумкин. Унинг учун эса анча тер тўкишларига тўғри келади. Бола серҳаракат бўлган даврда айниқса отанинг ҳамкорлиги, она билан келишган ҳолда, болага эътибор қаратиши мақсадга мувофиқ.\nОтанинг фақат иш ёки оилани иқтисодий таъминлаш билан овора бўлиб қолиши – болага эътибор қаратмаслик учун асос бўла олмайди. Сиз ҳам болангизга ғамхўрлик қилинг. Ота-оналик, бу – соғлом ва баркамол фарзандни вояга етказишда ягона спорт жамоасига айланиш дегани. Улгуриш, ғолиб бўлиш учун жамоа аъзолари бир-бирларини қўллаб-қувватлаши керак. На эр ва на хотин болани парваришлаш масаласида ёлғиз ўзи ҳамма нарсага улгуриши машаққатли. Бахтли ва ҳамжиҳат оиладагина қийинчиликлар майдаланиб, кичик ташвишларга айланади. Қуйида яхши ота бўлиш сирларини сиз билан бўлишамиз. Бола дунёга келган вақтдан бошлаб унинг яхши ва ёмон кунига ягона жавобгар одам сиз эканлигингизни ҳис қилинг. Айтишади-ку, ота бўлиш ҳамманинг қўлидан келади, бироқ оталик қилиш ҳаммага ҳам эмас. Болани овутишни ўрганинг.\nБуни уддалай олмаслик – фарзанд ҳамда сиз ўртангиздаги мулоқотнинг ва меҳр-муҳаббатнинг жиддий тўсиғи. Аммо ҳали ақлини танимаган болани овутишни истаган ота буни аста-секин, вақт ўтиши билан уддалайди. Аммо бола улғайиб, ўз фикрини эркин ифодалай олган, ота билан ўйнаб, унга яқин бўлган вақтда ҳам «онасининг боласи» бўлиб қолаверади. Бола асосий эътиборни отадан эмас, онадан кутади. Бола 10 та имкониятдан фақат биттасидагина бирор ишда унга отасининг кўмаклашишини истайди. Аммо отанинг маънавий қўллаб-қувватлаши, ўғли ёки қизини боғчага, мактабга ўзи олиб бориши, олиб келиши, тарбиявий жараёнлар, биргаликда шаҳар айланиш ёки ҳайвонт боғига бориш болада отасига нисбатан ишонч ва ҳурматнинг шаклланишига олиб келади. Яхши ота фарзанди хато қилганида уни кечира олиши керак. Фарзанди ҳам инсон ахир.\nОтанинг бу жараёнга муносабати фарзандининг қилмишидан тўғри хулоса чиқаришига хизмат қилиши керак. Болани қайсидир томонгадир ўзгартиришдан олдин буни синаб кўриш керак. Эҳтимол, аввало ўзимиз ўзгаришимиз керакдир. Ҳурмат қозониш учун сиз ҳам болангизни ҳурмат қилинг. Унга муносабатда бағрикенг бўлинг. Унутманг, аҳил оилани мустаҳкам тутиб турувчи куч – қондошлик эмас, балки ҳурмат ва хурсандчиликдир. Фарзандингизни кузатинг. Унинг ҳам ўзига яраша муаммолари бор. Ота-оналар ҳаётдаги кўпчилик муаммоларга фарзандларини кузата туриб ечим топадилар. Яхши ота – тартиб-интизомли ота. У фарзандларини севади. Фарзанди хато қилса, хатоларини куч эмас, сўз қудрати билан тушунтириб беради. Унутманг, ҳаётда фарзандингиз учун сиз қолдиришингиз мумкин бўлган энг муҳим нарса мол-давлат эмас, гўзал хулқ-атвор ва тарбиядир.


Сенаторлар ўз мактабида: Бугунги шароитларни биз орзу қилганмиз!\nАнъанага кўра, янги ўқув йилининг биринчи сабоғи умумтаълим мактабларида “Мустақиллик дарси” билан бошланди. Ўзбекистон Республикаси Олий Мажлиси Сенати аъзолари ўзлари ўқиган ёки ўзлари яшаётган мактабларга ташриф буюриб, мактаб ўқувчиларига берилган биринчи дарс – “Мустақиллик дарси” да қатнашдилар.\nПрезидентимиз Шавкат Мирзиёев томонидан шу йил 23 август куни ўтказилган видеоселектор йиғилишида ёшларни ватанпарварлик руҳида тарбиялаш мақсадида барча даражадаги раҳбарларга таълим муассасасида ўқувчиларга сабоқ бериш ташаббуси ўртага ташланган эди.\nЖумладан, Наманган муҳандислик-технология институти ректори, профессор, Олий Мажлис Сенати аъзоси Одилжон Маматкаримов даставвал ўзи раҳбарлик қилаётган олий таълим муассасасининг энергетика факультетига ўқишга қабул қилинган биринчи босқич талабаларига “Мустақиллик дарс”ларини ўтди.\nТалабалик бахтига муяссар бўлган ёшларни қўшалоқ шодиёналар билан табриклаб, олий таълис муассасаларига синовлар ҳар қачонгидан-да шаффоф, адолатли ва ошкоралик руҳида ташкил этилганини айтиб ўтди. Абитуриентлардан ҳужжатларни топширишда ҳам бир қатор қулайликлар яратилганини қайд этди. Барча талабаларни, хусусан Хоразм, Сурхондарё, Самарқанд каби олис вилоятлкардан келган ёшларни аҳил ва дўст, бир оила бўлишга, чуқур билим олишга чақирди. Бунинг учун талабаларга институт маъмурият томонидан барча шарт-шароитлар ва имкониятлар ҳозирланганини билдирди.\nШундан сўнг, сенатор Одилжон Маматкаримов Уйчи тумани марказидаги ўзи таҳсил олган 1-умумтаълим мактабига бориб, “Мустақиллик дарси”да иштирок этди.\nМактаб остонасига эндигина қадам қўйган жажжи ўқувчиларга “Мустақиллик дарси” бошланишидан аввал Ўзбекистон Республикаси Президенти совғалари тантанали тарзда топширилди.\nСенатор қадрдон таълим даргоҳидаги 1, 8 ва 9-синфларда ўтказган “Жонажон Ўзбекистоним, мангу бўл омон!” эзгу ғоясини ўзида мужассам этган илк дарсларда Президентимизнинг “Миллий тикланишдан – миллий юксалиш сари” деган тамойилга асосланган ҳолда, ёш авлодни болаликдан миллий ғурур ва ватанпарварлик руҳида тарбиялаш долзарб аҳамиятга эга эканлигини баён қилди.\nЎқувчиларга “Ватанни севиб, кўз қорачиғидай асраб-авайлаш катта бахт экани, юрт ривожига ҳисса қўшишга қодир салоҳиятли кадрлар бўлиб етишиш учун энг аввало, Устоз муаллимлардан чуқур таълим-тарбия олиш ҳар бир ёшнинг қалб қўъри ва бурчига айланиши лозимлиги , асосийси, бу ният ва мақсадларга эришиш йўлида ўқувчилар кучли билимга эга бўлиши, одоб-ахлоқ, тарбия билан камолга етиши зарурлигини таъкидлади.\nМамлакатимизда истиқлол йилларида, айниқса, сўнгги уч йил ичида таълим соҳасида олиб борилган ислоҳотлар натижасида эришилган ютуқларимиз жаҳон ҳамжамияти томонидан алоҳида эътироф этилаётганини ҳаётий мисоллар воситасида айтиб ўтди.\nСенатор ўз сўзида бундан 39 йил аввал мактабга илк қадам қўйганлиги, ўтган йиллар давомида устозларидан чуқур билим олганлиги, муаллимлари кўрсатмаларига оғишмай, ўз устида тинимсиз изланишлари натижасида бугунги кунда физика-математика фанлари доктори, профессор-олим рутбасига эришиб, меҳнатлари эъзоз топаётганлигини гапириб берди.\n- Биз ўқиган пайтларда мактаб анжомлари-ю ўқув қуроллари етишмасди. Лекин шунга қарамай ўз олдимизга қўйган мақсадларга эришиш йўлида машаққат чекиб ўқиганмиз, билим олганмиз. Илм йўлидан кетганмиз. Бугунги замон ёшларига мен ҳавас кўзи билан боқаман. Мактабда сиз учун барча шарт-шароитлар бисёр. Сизга ўхшаган 900 нафарга яқин қора-кўзлар учун 4 миллиард 600 миллион сўм маблағ эвазига кўркам ва замонавий мактаб барпо этилди. Биз бундай шароитларни орзу қилганмиз холос. Сизлар бундай ғамхўрлик ва имкониятларни қадрига етиб, фақат ва фақат илм ўрганиш, яхши ўқишингиз талаб этилади. Шундагина, Ватанимиз равнақи йўлида садоқат билан хизмат қиладиган баркамол инсонлар бўлиб шаклланасиз, - деди Одилжон Маматкаримов.\n“Мустақиллик дарс”ларида фаол иштирок этган ўқувчиларга сенатор томонидан ўзбек ва жаҳон адабиётининг намояндаларининг сара асарларидан иборат бадиий китоблар совға қилинди. Ўқувчиларни қизиқтирган саволларга атрофлича жавоб қайтарилди.\nНаманган шаҳридаги 40-умумтаълим мактабида ўтказилган “Биринчи қўнғироқ” шодиёнасида мактабнинг собиқ ўқувчиси, Ўзбекистон Республикаси Олий Мажлиси Сенати аъзоси, Наманган вилояти соғлиқни сақлаш бошқармаси бошлиғи, тиббиёт фанлари номзоди Солижон Мўминов барчани янги ўқув йилининг бошланиши – Билимлар куни билан қутлади. Меҳмон болалик даврларини эслади. Билимга чанқоқлик, тинмай ўқиб ўрганиш ва изланиш самараси ўлароқ бугунги даражага етганлиги ҳақида гапириб берди. Бахтли болалик гаштини сураётган ўқувчиларга пухта билим олиб, мустақил давлатимизнинг фидойи инсонлари сифатида камол топишда омадлар тилади.\n“Жонажон Ўзбекистоним, мангу бўл омон!” эзгу ғояси асосидаги маънавият дарслари бошланди. Сенатор Солижон Мўминов биринчи синф ўқувчилари ҳузурида бўлди. Уларга дил тўла тилакларини билдирди. Гулдирос қарсаклар остида болаларга Президент туҳфаларини топширди.\n10-синф ўқувчилари билан суҳбат ғоят мароқли кечди. Мактабнинг собиқ ўқувчиси болаларни кўпроқ китоб ўқишга, илм-фан сирларини мукаммал эгаллашга ундади. Ўзининг ўқувчилик чоғларидаги ибратли фаолияти ҳақида сўзлаб берди. Президентимиз томонидан халқ таълимини ривожлантиришга алоҳида эътибор берилаётганлигини таъкидлаб, бундай имкониятлар камдан-кам мамлакатларда мавжудлиги, ёшларимиз яратилган шароитлардан фойдаланган ҳолда келажаги Ўзбекистон равнақига муносиб ҳисса қўшадиган авлод сифатида улғайишлари муҳимлигини теран ҳаётий воқеалар фонида тушунтирди.\nМактабнинг ўлкашунослик музейи фаолияти билан танишув чоғида илм даргоҳи ўқитувчиларнинг кекса авлоди яратган асори атиқаларни асраб - авайлаш ва келажагимиз ворисларини ватанпарварлик руҳида тарбиялашда тарихий ҳужжат ва экспонатлардан самарали фойдаланиш кераклигини уқтирди.\nДарвоқе, ўқувчилар мартабали меҳмон билан учрашув чоғида ўзларини қизиқтирган саволлар юзасидан тўлақонли жавоблар олдилар. Навқиронлар дилида кечган ҳавас таниқли шифокор ва жамоат арбобининг ўнлаб издошлари вужудга келишига туртки берган бўлса ажаб эмас.


Қутқарувчиларга – янги машиналар\nВилоят фавқулодда вазиятлар департаменти янги техника билан таъминланди. Мазкур муассаса ходимларига вилоят ҳокими 20та ўт ўчириш автомашинаси калитларини топширди. Россиядаги заводдан буюртма асосида келтирилган техника замонавий асбоб-ускуналар билан тўла таъминланган.\n– Сизлар фавқулодда ҳодисалар билан самарали курашяпсиз. Кечаю кундуз ҳар қандай вазиятда ёрдамга шайсизлар. Фидокорона меҳнатингиз, жасоратингиз таҳсинга лойиқ, – деди қутлов сўзида вилоят раҳбари.\nБугунги кунда минтақадаги ўт ўчириш хизматида 167та техника бор. Уларнинг асосий қисми ўт ўчириш машиналари, қолгани ёрдамчи автомашиналардир. Сўнгги уч йилда департаментнинг моддий базасини бойитиш учун вилоят бюджетидан 66та техника олинди.\n2020-03-07, 05:29 66


Ҳўқанд тарихи ва адабиёти (4) « Ўзбекистон Халқ Ҳаракати\nҲўқанд тарихи ва адабиёти (4)\n13 July 2013 - 9:33\nМАШРАБИ СОНИЙ (Иккинчи МАШРАБ)\nБу киши қачон ўлгани тўғрисида маълумотимиз бўлмади. Ҳар ҳолда XVIII аср Шоирларидан экани англашилади. Асли исми Рўзибой Ҳофиз экани 2та кўзи ҳам кўр бўлгани бир шеъридан маълум бўлади. Қори Файзулло Воиз бул кишининг Қарши шаҳридан деб айтганлари ёдимдадур.\nБул кишининг “Мабдаъи нур” номида тасаввуфга доир бир аҳлоқ китоби бор. Бу китоб бир неча марталаб тошбосмада босилиб чиқиб сотилган. Ҳар ҳовлида юрар эди.\nБу киши Мавлоно Жалолиддин Румий машҳур “Маснавий”сининг (форсча ёзилган аҳлоқ китоби) бошидан 18 бетга ўзбекча шарҳ боғлаб шунга, яъни мавлави Румийнинг сўзининг қувватлаб бир неча ҳикояларни мисол қилиб келтиради. Охирди ўз фикрини қўшиб бир ғазал айтади. Ниҳоят ёпиштириб на шу маснавийдан мисол келтириб мана шунинг учун мавлавий шундай деган эид, деб уқтириб ўтади.\nБундан ташқари бу кишининг бир куллиёт девони ҳам бор. Банда Машраб деб тахаллус қўяди. Ҳофиз Рўзибой ғазалларидан бирида шундай нарсани ёзади.\nЗоҳир отим Рўзибой ва Мавлавий ўғлим деган\nМашраби соний талаб бўлманг мени олдимга кел.\nМашҳур шарқшунос Наливкин ўз китобида бу кишининг “Мабдаъи нур” номли асарини Машраб Намангонийга нисбат бериб, хато қилади. Бу (133 с.) киши ҳақиқатда тасаввуф Шоиридир. Машраб Ҳофиз Рўзибойнинг\nХаста дил аҳли маънилар фано бўлди дариғ\nҲосили ғам … жабру жаво бўлди дариғ.\nдеб бошлаган байтлик мухаммасида аввал Ёрмуҳаммад қори деган бир шайхда тарбия олганининг, ул кўп олим ва Шоир ҳам аъмо эканининг кўрсатади. Ул вафот этгач, кейин Лаҳбеддан кўчиб Қаршига келган.\nАбдураҳмон Маҳдум ибн Халифа Сиддиқни тарбиясида бўлганининг ул киши бўлса 1260нчи йилда ҳижрийда (1844 й.) вафот этганининг қайғуриб ёзиб афсусланади.\nСомеъи соҳиб сатир Машрабдур Ҳофиз Рўзибой\nҲоли онлар ўрнига девонабойу тийра рой\nКуфр этиб рўза етиб соҳиб дуо бўлди дариғ\nДемак, Ҳофиз Рўзибой 1260/1844 йилларда тирик бўлгани кўринадир.\n(120 с.) Шоир ва адиб БОБУР\nБу киши Фарғонали бўлуб, номи Бобурмирзо, лақаби Заҳириддин бўлуб, Андижон томонда туғилди. Отаси Мирзо Умаршайх бўлиб, Султон Абусаид Мирзо Муҳаммад бин Мироншоҳ ибн Амир Темур Кўрагона боради.\nБобур мирзо 888нчи ҳижрийда (мелодий 1483й.) туғилган. Отасидан кейин 11 йил уруш – талош билан ўтказди. Охири ўзбекларга Самарқандни топширишга мажбур бўлди. Бундан кетиб Афғонистоннинг олишга муваффақ бўлди. Бундан жанубга қадар юриб Иброҳим Лўдий номли кишидан 932нчи йил ҳижрийда (мелодий 925-26) Шимолий Ҳиндистоннинг маркази бўлган Деҳли шаҳарини қўлига олди. Ҳиндистонда Темурийлар давлатини таъсис этди.\nБобур мирзо ҳаммаси бўлиб 38 йил подшоҳ бўлиб, 49 ёшида вафот этди. Қабри Қобил шаҳаридадур. (Ҳиндистонда Темурийлар қурган бу давлат 1264нчи /мелодий 1847-48/ йилгача, яъни 332 йил давом этди).\nЗаҳиридин Бобур олим, адиб ва Шоир эди. “Бобурнома” исминда тарихга доир муҳим бир асари ва “Куллиёти Бобурий” номида шеърлар тўплами бордур. (“Қомуси илмий ва фанний” 549-бет.).\nЗАҲИРИДДИН БОБУРНИНГ шеърларидан намуналар\nКўнглимдин ўзга маҳрами асрор топмадим.\nЖонимдек ўзга жони дилафгор кўрмадим,\nКўнглим киби кўнглимни гирифтор топмадим.\nУсрук кўзингга токи кўнгил бўлди мубтало\nНочор фирқати била ҳуй қилмишам, нетай,\nЧун васлиға ўзумни сазовор топмадим.\nБори борай эшикига бу навбат, эй кўнгил\nНечаки бориб эшикига бориб бор топмадим.\nБобур, ўзингни ўргата кўр ёрсизки, мен-\nИстаб жақонни мунча кезиб ёр топмадим.\n(119 с.) Ёз бўлдию бўлди яна жаннат каби ёзи\nХуш ул кишиким, айш ила ўтган қишу ёзи.\nДуторнинг уни айшу фароғатни берур ёд\nМутрибга қулоқ бер нима дер нағмаи сози\nЧун қмблаи эрур ёр қилай қошида сажда\nНосеҳ сўзини найлай ул эрмас бу намозе\nБу телба бу мадхуш дилу жонига хушдур\nГоҳ қаҳру итоб бирла гоҳ ишваи нози.\nТут муътанам ул борни Бобурки жаҳонда\nМаҳмуд ким эрдию ани ким эрди Аёзи.\nКим кўрар хуршидни ул моҳи сиймо бўлмаса,\nКим сўрар шаккарки ул лаъли шаккарҳо бўлмаса.\nГул тикандур кўзларимга ул юзи гулдин йироқ\nСарв ўқдур бағрима ул сарви боло бўлмаса.\nЖаннат ул, маъвони эй зоҳид, нетай мен зорким,\nИстарам куйидин ўзга менга маъво бўлмаса.\nТегмагил девона кўнглим ки, расво бўлма деб\nОшиқ ўлғайму эди, ул телба расво бўлмаса.\nГар бошингни кессалар ишқида эй Бобур сенинг\nЁрдин кўнглинг керакким, ўзга қатъо бўлмаса.\nХатинг била юзунгу кокулинг сенда эй хон\nБири бинафша, бири ёсуман, бири райҳон.\nТакаллум айларида тилию тишию лаби\nБири ақиқу бири инжую бири маржон.\nКўнгулни зору мени хору танни тор этган\nБири жафоу бири ғурбату бири ҳижрон.\nТану кўнгул била кўз васлу нозу ҳусничун\nБири харобу бири волау бири ҳайрон.\nТамом умрида Бобурга уч сўз айтубдур:\nБири сўкинчу бири қаттиғу бири ялғон.\n(18 с.) Шоир ФАРОҒИЙ\nБу кишининг номи Махдумқули бўлиб Давлатмуҳаммад шоир Озодийнинг ўғлидур. Туркман миллатидан чиққан буюк шоирдур. Айрим Vдевони бор бўлиб, русчага ҳам таржима қилингандур.\nЧоржўй вилоятинда унча шуҳратли бўлмаган бир шаҳарчада туғилди. Отасининг 3 та ўғли бор эди. 1738нчи йилда туғилди. Вафот этган вақт 60 ёшларинда эди, ё 59 ёшинда деб гумон билан кўрсатилади. 1782нчи йилга тўғри келади. Ҳоирнинг қайда вафот этгани маълум эмас. Абдулла номида бир акаси, Залилий номида бир шоир жияни бор экани кўрсатилади. (Гумонимизча бу Залилий бошқа бўлиб Қорахонийлар даврида ўтган Залилий бўлмаса керак).\n(113 с.) Шоир ЗАЛИЛИЙ I\nБу шоир Қорахонийларнинг Шарқий Туркистондан то Бухорога истило қилган ва ривожланган давридаги Шоирларидан машҳур Султон Сатуқ Буғрохоннинг даврида унинг шоири ўтганлиги шеърларидан баъзи шеърларидан билиниб туради.\nУслуб томонидан тили жуда содда, киноя ва ўхшатиш, сифатлашлари билан форсий шоирлардан намуна олганлиги кўринади. Шеърлари хушоҳангдир. Эски турк-чиғатой луғатларини ишлатади. Услубнинг равонлиги билан Ўрта Осиёдаги Шоирларнинг ўзидан кейин бўлган феодализм даври ҳам мустамлака даврида бўлган шоирлар бунга эргашиб кўп ғазалларини мухаммас қилганликлари маълумдур.\nҚачон ва қайда туғилиб, қайда вафот топганлиги тҳўғрисида кўп ҳаракат қилсакда бу нарсага эга бўла олмади. Замонамизнинг машҳур адибларидан сўраш билан ҳам бир жавобга эга бўла олмадик ва куллиёт, девонига ҳам кўзимиз тушади.\nКўп қўлёзма ва баёзларда бу Шоирнинг шеърларидан интихоб қилиб ёзилган, кўтарилган парчаларга учраймиз. Ниҳоят эски вақтда ёзилган бир авроқи паришон қўлимизга тушди. Бунда фақат Залилий девонининг мўъжаз бўлаги бўлиб 5-6 шеърлар ҳаммаси … бир радифли ғазаллардир. Бундан англашиладики, Фарғона вилоятининг кўп ҳолларда, хусусан Хўқандий Залилийнинг девона бўлганлиги исбот этилади.\nХониш қилиб шеър ўқувчи ҳофизлар оғзидан ва ҳатто шайхлар хонақоҳида зикрда талқин этилиб бунинг шеърлари айтилади. Бу шеър Навоийдан олдин ўтган бўлсада, «Мажолис-ун-нафоис»да, «Туҳфат-ул-асҳоб» ва бошқа шуларга ўхшаган мажмуаларда ҳам бу киши тўғрисида бир нарса кўролмадик. Қўлимизда бўлган озгина шеър парчалардан шуни кўрсатаоламизки, бу киши Ўрта Осиё шаҳарларидан бирида ўтганлиги, Султон Сутуқ Буғрохонга ҳамаср бўлиб, унинг билан (112 с.) бирга Шарқда Туркистонда бўлганлиги, ундаги мозорларни зиёрат этгани Чин ҳудудигача боргани тўғрисида Шоир шундай дейди:\nКелди Залилий телба тавф этгани имомин\nСарҳадли Чин-Мочин доруломон эмасму\nдеб ўз султонининг одил киши эканини махтаб фахрланади. Хутан саҳросидан нарида бўлган имомлар яъни пайғамбар авлодларидан бўлган кишиларнинг мозорини зиёрат этганлигининг билдиради.\nЯна бир ғазалида ул:\nЙиқилди деб Залилийнинг едув шод ўлмагил ҳаргиз\nМададкорим мени Султон Сутуқи Буғрахоним бор\nдеб Буғрохонга қаттиқ ифтихор билан таянади.\nТуркистон Чинида, яъни олти шаҳрда бир юз йиллардан ортиқ давом этган Қорахонийлар ҳукумати вақтида халқ тинч ва осойишта яшаган ва исломият шул томонлардан тараққий этган. Илму адабиёт анчагина кучайган эди. Ўғуз турклари авлодидан бқлган Қорахоннинг қариндоши Султон Сутун Буғро (Асли Буғро бўлиб теванинг боласи демакдир). (Ўзбекларда Норбута деган номалра бўлади).\nУнинг ҳукумати ғарбга қараб Бухорога қадар кенгайтирилган эди. Ўзи Шоирлар ва адиблар дўсти бўлган. Ниҳоят ҳижрий билан 389 нчи йилда (998-999) хитойлар билан бўлган урушда шаҳид бўлган. Бунинг авлодларидан набиралари вақтинда ҳам мамлакат яхши ҳолда борган вақт 51 йиллик муддат бўлиб 440нчи ҳижрий/ мелодий 1049-1049 йилда Самарқанд ҳокими Умодуд давлатининг қўлига ўтди.\nШоир Залилий мана шу даврнинг фарзанди эди…\nЗАЛИЛИЙНИНГ ғазалларидан намуналар\nВужудим хирманидин хосили парвонадур пайдо\nВале ул доядин оламда юз афсоналардур пайдо.\nЧироғи манзили озодаларни бисмил этманглар\nБа вақти субҳи содиқ мотами парвонадур пайдо.\nБугун хурони жаннат ҳужжатига илтифотим йўқ.\nБади жоним ичинда жилваи монандур пайдо.\nВале ислом аҳлининг ноласи авжига етмайдур,\nБараҳман бош кўтарди куфридин бутхонадур пайдо.\n(111 с.) Қади шамшоди узра ғамларни ул паризоди\nКи андин турраи сузни ёзарга шонадур пайдо.\nМенинг овора кўнглум заҳмини доғин жунун дерлар,\nБу саҳронин юзинда лоладин паймонадур пайдо.\nНе ҳожат нолаи най ё рубоби барбути қонун\nСуруди арғувондин сузиши девонадур пайдо.\nЖаҳон майхонасининг майфуруши бодани нетсун\nЗалилий мисраидин нашъаи мастонадур пайдо.\nКўнгулни қон этар чун лола доғ оҳиста-оҳиста\nНа равшан айлагай уйни чироғ оҳиста-оҳиста.\nГаҳи гулгун, гаҳи зангор, соҳинам сабза пуш айлар\nБаҳор айёми гулни оре боғ оҳиста-оҳиста.\nСаҳар маҳрам саройи дилбаримга ёширин бордим\nКиши қивғайми деб қўйдим қадам оҳиста-оҳиста.\nҚаро юзли рақибнинг тошидин болу парим синди\nЙироғдин қичқирарди мисли зоғ оҳиста-оҳиста.\nДимоғ ошифталикдин сайри саҳро келтурар бўлғай\nЗалилий телба, яъни бедумоғ оҳиста-оҳиста.\nДуо етку сабо, ёримга сан албатта-албатта\nСаҳар сайр айласам суйи чаман оҳиста-оҳиста.\nШаҳиди Карбалойи ишқддурман доғ эллингдин\nЧу лола япроғидин қатли кафан оҳиста-оҳиста.\nКўзим ёши гоҳи гулгун бўлиб гаҳ қирмизи бўлмиш\nТамошо айласун ул сиймтан албатта-албатта.\n(109 с.) Хитой саҳросидин сунбулни ҳаргиз бирга келтурманг\nЮборгил оҳуйи мушки Хутан албатта-албатта.\nПаришон кўнгул ўлдим кокили торидин айрилгач\nДимоғ ошифта бқлди беватан албатта-албатта.\nБаҳори оразин топди тароват эмди хат чиқсун\nБа ранги арғувони ёсуман албатта-албатта.\nЗалилийга шафоат айлагай деб кўп умидим бор\nКулоҳи ҳирқаи Вайсул Қаран албатта-албатта\n“Бўл” радифли бу мухаммас 2нчи Залилийдан экани англашилади. Бу иккинчи Залилий туркман Шоири Маҳдумқулининг жияни бўлуб, Хоразм томонларида ўтгандур. 1844нчи йилда вафот этган.\nХоҳ дайр ичра ҳамиша соҳиби зиннор бўл\nХоҳ масжидда имому воизи гуфтор бўл\nҲар на бўлсанг бўл валекин марди беозор бўл\nЭй кўнгул дунёни тарк айлаб гадои ёр бўл\nКий кулоҳи хушачини қаландарвор бўл.\nИшқдин топди баҳори боғ жони ошиқон\nВодийи жўши бало бўлди макони ошиқон\nГар муяссар бўлса бу давлат гарони ошиқон\nПанди Румийга амал қил нуқрадин беозор бўл\nОламу одам зуҳур этгаймуди сан бўлмасанг.\nГавҳари ганжи маонийларга маҳзан бўлмасанг\nҚўй қадам, мардона бўл водийга раҳзан бўлмасанг\nВоқифи аҳвол, ҳолу қол чилтон бўлмасанг\nҲаммайида ҳойу ҳуй гуноази даввор бўл.\n(108 с.) Маҳрам эрмишдур нигорим суҳбатингга жону тан\nСад ҳазор одам кийибдурлар бу даъводин кафен\nГар мусофирсан муғул иқлимида ё беватан\nТавф қилғандин кейин қабри шаҳидони хутан\nЭътиқод айлаб ғуломи жаъфари тайёр бўл.\nБеҳабарсен кийрдор айёми, эй аҳли жунун\nПечатоби зулфиёр айёми, эй аҳли жунун\nБодаи ихсога хуммор айёми, эй аҳли жунун\nҚирмизи лаблик санамнинг ёдида гуфтор бўл.\nТутмагил доим бу оламни ўзингчун хор танг\nСулҳ қилғил, қилмақил ҳафтоду ду миллатга жанг\nТо гулистони кўнгулдин андаги ойқолса занг\nКишти Сирдарё ичинда сабр қил мисли наҳанг\nУчраса тоғи баланд бас кабки хушрафтор бўл.\nУмрлар ошифтаи ул зулфи сунбул бўлғуча\nЁ таноби тори кокил бўйнига гул бўлғуча\nБеҳуда боғи чаман саҳнида булбул бўлғуча\nҚумрийи шоҳи дарахти гулшани гул бўлғуча\nМеҳнату дарду аламнинг аҳлига сардор бўл.\nСайри саҳро айлагил доим қулоҳи истасанг\nЧун фатила сочлари туғдир гувоҳи истасанг\nБурё устида ўлтур тахти шоҳи истасанг\nЭй Залилий партавий нури шифоҳи истасанг\nХонадони Хазрати шоҳ Қосими Анвор бўл.\n(107 с.) Залилий мухаммаслари\nТубандаги шеърлар Қорахонийлар даврининг шоири 1нчи Залилийдандур.\nГоҳ Арабдин фитнаи шуҳи Ажам келтурмишам\nҲар тарафдин соғари дарду алам келтурмишам\nСар тиёзи матлаъи туғрои ғам келтурмишам\nТо муҳити ишқдин бир қатра нам келтурмишам\nҲавзи кавсар ёдини кўнглимга кам келтурмишам.\nСуврати жисмониятни сумиъот айлай бугун\nТиғи буърақ сори лот у манот айлай бугун\nНафси кофур бут эрур топсам ғарот айлай бугун\nДурдвори садри бадри коинот айлай бугун\nАждаҳойи ўтлуғ оҳимдин алам келтурмишам.\nЭй кўнгул, умр ўтди бир ёреға сен ёр ўлмадинг\nҲалқаи занжири зулфига гирифтор ўлмадинг\nҒунчалар очилди, гуллар кулди бедор ўлмадинг\nЎтди бир пайваста обру сан хабардор ўлмадинг\nМисраи шухийни гуёким баҳам келтурмишам.\nАндалиби чорбоғи иулки Туркистон жудо\nҚумрийи шоҳи жинону ар ари бўстон жудо\nКабк мисли чўғздек айлаб дили вайрон жудо\nМарҳабо Султон Сутуҳи Бўғрохоним марҳабо\nМашҳадингни Маккаи мулки Ажам дерлар раво.\nСуннати пайғамбара охирзамон аълом этиб\nКофири саҳронишинлар кундузини шом этиб\nТиғи оламгир ила олам элини ром этиб\nҚошғарни сайқали бинаи ислом этиб\nҲайбатингдин Чину Мочин ҳаддига солдинг нидо\n(106 с.) Фатҳ қилдинг лашкари бисёр ила, эй Буғрохон\nДулдулингни симнидин дарёдек оқди анда қон\nАвлиёларни қаторида сени айлай баён\nБораколлоҳ тийраи куффорни дафъ айлабон\nДину маҳзабнинг чироғига берибдурсан зиё.\nЎтлуғ оҳимдин чиқарған сийнаи офкордин\nГул жафосидин чиқиб гулшан ичинда ҳордин\nСобити сайёра янглиғ кўзларим бедордин\nПоймоли ғам бўлиб қолғон Залилий хордин\nСадҳазорон бандлик еткур агар эссанг сабо.\nЮзунгни кўрмагач, эй гул узорим юз фиғоним сор\nЖаҳон боғида истарман сени то танда жоним бор\nЖунун мактубининг мазмунидин тақрир эталмайман\nЭшитган халқ кўрган шуълаи тиғи забоним бор\nЖунун шаҳри саройи оқибат вайрона бўлмасму.\nКўзим ёши чу дарё ҳар тараф оби равоним бор\nКўнгулни пойи тахти шоҳ дермен айб қилманглар\nВужудим шаҳрида лашкаркаши соҳибқироним бор\nЙиқилди деб Залилийни адув шод улмагил ҳаргиз\nМададкорим менинг Султон Сутуқи Буғрохоним бор.\nМенинг жоним олиб ул дилрабо жонона бўлғайму\nКўзим ёши ғамингни қушлариға дона бўлғайму.\nСаломат сарҳадидин кучай ошиқға бермаслар,\nХатар кўп десаларда тоқати девона бўлғайму.\nШароби арғувони шишаи гулгунга тулдирмиш\nМени шодом этарга соқийи мастона бўлғайму\nСаҳар базм ичра ҳуснинг шамъ янглиғ партав офшондур\nКўнгул парвоз этай дер шухийи парвона бўлғайму.\nТаним ҳамвор ўлуб дилбар қуйининг тупроғи бўлди,\nБошим фарши ҳарамда хуми ҳар майхона бўлғайму.\nЖавоҳирхонаи ганли маоний топмадим оҳ\nКўзум туфони бирда хотирим вайрона бўлғайму.\nКирди карашма бирла мажлис ичига ёре\nРухсори хирмани гул гуёки навбаҳори.\nЯйик тарик айлаб қилгач назар Сулаймон\nҚушлар ичинда ҳудҳуд гуёки тождори.\nҒафлат шаробига сиз зинҳор ғарқ бўлманг\nБундоғ насихат этди бир мард хушёри.\nЧин аҳлидин буродар, оби таровот истар\nМочинда ким кўрубдур покиза рўзгори.\nГоҳки абаҳ тавори этарман гоҳи шаробхона\nИлгимдадур хуморим йўқ менда ихтиёри.\nГаҳ нечаи ғазални эл мағзсўз билурлар,\nМўминга сўз кўринур кофирга зулфиқори.\nСоқий, Залилий келди бир коса тўлдуруб бер\nМайхонанинг тополмай ул эртадим хумори.\nАгарчи булбулам ҳартомонда боғим бор\nҒамингда лола сифатлик юракда доғим бор.\nФироқ кечалари курги ўтлуғ оҳим бор\nСаҳар ситорасидек бўл ажаб чироғим бор\nБошинг кетар демагил қурқитиб мени зоҳид\nМуҳаббат аҳлларин излагум то аёғим бор.\nТажаллийи ишқ ҳақиқийси текса расвога\nЧопарга лашкари шайтон бир япроғим бор.\nАгарчи ишқи ҳақиқий дилимга жуш урса\nЖунунни шуъласидин … қароғим бор\nМусофирони хўтандин дуо тиларман\nАлам йўлига йўландим на тевау улоғим бор.\nЗалилий ҳеч ҳазина назарга келмайдур\nЖавоҳири йўқотибмен ани бўроғим бор\nСафои ботин айлаб ҳар нафасда тоза бўлғайсен\nМаоний шоҳидига боиси ҳамеиза бўлғайсен\nГадои ошнои ҳар дарду дарвоза бўлғайсен\nВужуд иқлимидин ҳақ соҳиби овоза бўлғайсен\nСадафдин чиқмағунча қадр о топмайдур гуҳар танҳо.\nЮзунгни субҳ дерлар билмайин Машриқдаги ойдур\nЗиёдин шабнами гулшан канбт оламга сочмайдур\nНа боисдур юзумга дилрабо ишбакни очмайдур\nЗалилийдин паризоди кабутар ҳайли қочмайдур\nКи ваҳший ром ўлубдур чеккач ул хуни жигар танҳо.\nМажозий шоҳлар дарвозасин ястонмағил зинҳор\nКириб ғори фанога етгилу уйғонмағил зинҳор\nЖафо етган билар марди худодин тонмағил зинҳор\nБало дашти агарчи пур хатардур ёнмағил зинҳор\nҚадам мардона қўй бу водийға чу шери нар танҳо\nАгарчи тифл тоши бошим узра сангсоримдур\nВале пинҳон олурға эл кўзидин куҳсоримдур\nСаропо устихоним тахта банди чуби доимдур\nТанимда доғлар ишқи жунундин лолазоримдур\nСаводи чашми оҳу шуълалар тиғи забонимдур.\nТилайдурмен имомони Хўтандин рухсати доим\nТавофи ҳазрати Султон Сутуқи Буғрохон қилмоқ.\nКимки айрилди тириклик мавсимида ёридин,\nЗаъфарон ерга тўкилгай ҳар замон рухсоридин.\nБўфи зулфунгдин ба жуз девоналик хосил эмас\nКелтуриб бўйнимга боғланглар жунун туморидин.\nҚадр тоғи маърифат билмасмукунлар зуҳд эли\nХотири хушдур ва лекин жуббау дасторидин.\nБоғ аро шафтолу узмоғлиқга кирдим, бўлмади\nБоғбон мен нотовон кўргилки, ўлдум норидин.\nДарди сар берди Залилий телбага савдои ишқ\nСен вале хуш бўй келтургилки ишқ атторидин.\nГул очилур чаман-чаман боғ ичида баҳор ўтар\nУйқуни кўзга қил ҳаром айни саҳарда ёр ўтар.\nБорди куйинг сори кўнгул ҳар нафасида беқарор\nЭнди юзин кўралмайин тобакай интизор ўтар.\nБеадабики тан ила қилса агар сузумга рад\nТиғи забон агар кўрунг чун дами зулфиқор ўтар.\nДер ичга қўй қадам маст майи муғона бўл\nҲизр суйини истама топгунча рўзгор ўтар.\nДоғли юзинг қонатмағил телба Залилий сен бугун\nЖоми жунун тўяр учун косаи лолавор ўтар\n Залилий шахсиятини аниқлашда муаллиф бу ўринда баъзи ноаниқликларга йўл қўйган. Бу ўринда ва кейинги келтирилган жаъми Залилий шеърлари аслида XVII асрга мансуб Шайх Залилий Кошғарийдир. Бу ҳақда ушбу сатрлар муаллифннинг махсус мақоласи мавжуд (қаранг: О. Жўрабоев. Залилий шеърлари ўзбек адабиётшунослари ва шоирлари нигоҳида// Адабиёт кўзгуси. №10. 2008. 53-64-бетлар.) – Масъул муҳаррир.


Ўзбекистонда палов тайёрлаш бўйича жаҳон рекорди ўрнатилди – Коммерсант.Уз\nЎзбекистонда палов тайёрлаш бўйича жаҳон рекорди ўрнатилди\nБутун Ўзбекистондан келган 50 нафардан зиёд ошпазлар дунёдаги энг катта ҳажмдаги паловни тайёрладилар. Жаҳон рекордини Guinness World Records вакиллари қайд этдилар.\nБунинг учун Ўзбекистонга ҳакам – Ричард Стеннинг, оператор – Оливер Грейнжер ва бошловчи, обручлар айлантириш бўйича саккиз карра жаҳон рекордчиси – Марава Вомп ташриф буюрдилар.\n– Ўзбек миллий таомлари бутун дунёда юқори баҳоланади,– деди ЎзАга берган интервьюсида Guinness World Records вакили Стенинг Ричард. – Айниқса палов ишқибозлари кўплаб топилади. Гиннеснинг рекордлар китобига киритиш учун маҳсулотлар оғирлиги тўрт тоннадан зиёд бўлиши керак.\nЭслатиб ўтамиз, рекорд ҳажмдаги паловни тайёрлаш Milliy телеканали ташкил этган O‘zbegim фестивали доирасида ўтказилди. Ташкилотчилар паловни, жумладан, болалар уйлари тарбияланувчилари ва қариялар уйларидаги нуронийларга тарқатадилар.\nБугун халқ сайли тунгача давом этади. Фестиваль дастуридан дорбозлар чиқиши, модалар намойиши, амалий санъат бўйича маҳорат сабоқлари ва ҳунармандлар ярмаркаси, халқ қўшиқлари концерти ҳам жой олган.\nO‘zbegim рекорд рекорд палов фестиваль\nПредыдущая запись В Узбекистане установили мировой рекорд по приготовлению плова\nСледующая запись Самый большой плов, тандыр-шоу и другие моменты фестиваля O'zbegim\nТошкентда фирибгарлик даражаси ошди\nВ посольствах Узбекистана появились советники по торгово-экономическим вопросам\nЎзбекистонда иш қидирувчиларнинг асосий эътиборини бар-ресторан бизнеси жалб этмоқда


Тошкент вилоятида коммунал хизматлар сифати қандай? - Халқ сўзи\n17:16 03 Май 2019 Жамият\n“Масалан, деди у. Вилоят аҳолисининг 60 фоизи чиқиндиларни тозалаш ва уларни олиб чиқиш бўйича хизматлардан бебаҳра қолмоқда.\nВилоятдаги ички автомобиль йўлларининг 65 фоизи, ичимлик суви тармоқларининг 63 фоизи таъмирталаб аҳволга келиб қолгани биринчи навбатда масъул вазирлик ва идоралар учун изоҳ талаб қилинадиган саволлардир.\nҚайд этиш ўринлики, Ҳукумат қарорлари билан тасдиқланган дастурлар ўз вақтида, тўлиқ ижро этилганида ҳолат мутлақо бошқача бўлиши мумкин эди.\nМасалан, Вазирлар Маҳкамаси томонидан тасдиқланган Паркент, Тошкент туманлари ва Олмалиқ шаҳрини комплекс ривожлантириш бўйича 2018 йилда амалга оширилиши лозим бўлган 287 та тадбир асосан вазирлик ва идораларнинг сусткашлиги оқибатида ижро этилмаган.\nАлбатта, вилоят ҳокимининг ҳисоботини эшитиш жара- ёнида бу каби масалалар батафсил муҳокама қилинади.


Туркияда ўтган парламент сайловида ҳукмрон “Адолат ва тараққиёт” партияси ғалаба қилди.\n08 май 2021, Тошкент вақти: 09:39\nТуркия оммавий ахборот воситалари исломий қадриятларга таянган “Адолат ва тараққиёт” партияси сайловчиларнинг 50 фоиздан зиёд овозини олгани ҳақида хабар қилмоқда.\nТуркиянинг дунёвий Республикачи халқ партияси сайловчиларнинг 15 фоиз овозини олган бўлса, 14 фоиз фуқаро Миллатчилар ҳаракати партиясини қўллаб-қувватлаган.\nБошқа ҳеч бир партия парламентга кириш учун етарли бўлган 10 фоизлик тўсиқдан ошмади.\nСайловларда қатнашиш Туркияда мажбурий ҳисобланади.\nБир неча ой аввал мамлакатнинг дунёвий элитаси ҳамда қудратли армия мулозимлари бош вазир Ражаб Тойиб Эрдўғон томонидан мамлакат президентлигига кўрсатилган номзодни рад этганидан сўнг янги парламент сайлови белгиланганди.


Исроил Мадримов Санкт-Петербург губернатори кубогининг энг яхши спортчиси бўлдиHaqida.net\nHome Dunyo Исроил Мадримов Санкт-Петербург губернатори кубогининг энг яхши спортчиси бўлди\n“Биз 10 нафар боксчи билан иштирок этишимиз керак эди. Аммо 23-30 ноябрь кунлари Ўзбекистон Республикасининг катталар ўртасида биринчилиги бўлиб ўтади. Унда энг кучлиларни саралаб олишимиз керак. Бизга 10 спортчи билан ташриф буюриш таклифи бўлганди. Лекин мураббийлар штаби уч боксчини олиб боришга қарор қилдик. Санжар Турсунов ва Исроил Мадримов Ўзбекистон биринчилигида қатнашмайди, Петербург кубогида яна бир олтин медални қўлга киритган Шунқор Абдурасулов 60 кг вазн тоифасида Ўзбекистон чемпионатида ҳам қатнашади”, – деди терма жамоа мураббийи.\n“Бундан ташқари, 75 кг вазн тоифасида рингга кўтарилган Исроил Мадримов мусобақанинг энг яхши спортчиси номига сазовор бўлиб, Санкт-Петербург губернатори кубогини ҳам Ўзбекистонга олиб келди”, – деди Рўзиохунов.\n4 ёшли қизини урган ота собиқ милиция ходими бўлган


Ислом динида жарроҳлик амалиёти – oliymahad.uz\nТиб ҳақида сўз кетганда, албатта, жарроҳлик масаласига дуч келамиз. Зеро, бугунги кунда мазкур масалага оид ҳукмлар долзарб ҳисобланади. Шунинг учун мазкур мақолада айнан жарроҳлик борасидаги бирламчи маълумотларни келтириб ўтамиз.\nЛуғавий маъноси: “Жароҳат” араб тилида “جرح” сўзидан олинган бўлиб, “урилгандан кейин қоладиган асорат”га айтилади.\nУшбу сўз касб маъносида ҳам ишлатилади, масалан ояти каримада келади:\n“(Аллоҳ) кундузида қилган амалларингизни биладигон зотдир”.\nШунингдек “жароҳат” сўзи “айблаш”, “камситиш” маъносида ҳам келади, масалан: “тили билан жароҳатлади”, дейилганда “айблади” нуқсонли санади маъносини билдиради. Яъни ҳақиқий маънодаги бирор моддий нарса билан жароҳатлаш эмас. Бу ўринда “жароҳат” лафзи мажозий маънода ишлатилмоқда.\nИстилоҳий маъноси: “Инсон баданининг ҳолатига қараб уни текширадиган ҳамда ташқи ва ички аъзоларга бўлган таъсирни ўз ўрнида туриб даволайдиган касб”.\nҚадимда жарроҳлик илми жуда ҳам тор доирада бўлган. Ҳозирги кунда бизнинг замонавий жарроҳлик илми ривожланиб кетгани туфайли бу таъриф билан чеклана олмаймиз, шунинг учун унинг замонамиздаги таърифини ҳам келтирамиз.\nЖарроҳликнинг замонавий таърифи: “Инсон баданига етган зарарни кетказиш ёки тикиш, йирингни ёки бемордаги зарарли моддани чиқариб ташлаш мақсадида тешиш ёки бирор аъзони олиб ташлаш мақсадида қилинган иш жарроҳликдир”.\nШунингдек, жарроҳлик амалиёти билан узвий боғлиқ бўлган аъзоларни кўчириш илмий истилоҳда “трансплантация орган” деб номланади. “Транс” лотин тилидан олинган бўлиб, “кўчириш” маъносини англатади. “Плантация” еса лотин тилида “экиш” деган маънони билдиради.\nИслом тиббиёти шомил, комил, чуқур ва равнақ топган тибга эга бўлган. Мусулмонлар тибнинг турли соҳалари ва доришунослик бўйича етук мутахассисларга эга бўлганлиги ҳеч кимга сир эмас.\nЎша пайтларда мусулмон ўлкаларидаги каби ажойиб шифохоналар ер юзининг ҳеч қайси нуқтасида бўлмаган.\nУламоларнинг мазкур мавзуга оид илмий баҳслари тиб ва жарроҳликнинг қай даражага етганини ўз-ўзидан айтиб турибди. Соғлиқни сақлаш илми ҳам ислом оламида олий даражада эди.\nЛекин бошқа динларда ушбу ҳолат тескари бўлган. Тиб илмининг ривожланиши ҳақида гап бўлиши мумкин эмас эди. Ҳатто, бировни даволаш айб саналадиган жамиятлар ҳам бор эди. Ёки касални ёки гуноҳкор деб ёки азобдан фориғ қиламиз, деб ўлдириб қўя қолишарди.\nИслом дини кўрсатмасига кўра, касалликларга муолажа қилувчи кишилар табиблар бўладими ёки медицина ходимларими диний билимлардан ҳам хабардор бўлишлари лозим. Набий соллаллоҳу алайҳи васаллам бу борада ҳам қилган тавсиялари ва кўрсатмалари бу шариат кўрсатмасидир.\nКасалликларга шифо излаб дори-дармонларни қўллаш, жарроҳлик амалиётини ўташ қадарга иймон келтириш ва таваккул ҳақиқатига асло зид келмайди. Зеро, Набий соллаллоҳу алайҳи васаллам ўзлари даволанганлар ва бошқаларни ҳам баъзи муолажа ёки тавсиялари билан даволаганлар.\n863710cookie-checkИслом динида жарроҳлик амалиётиno\nОлдингиИслом шариатида биржага муносабатКейингиИСЛОМ ШАРИАТИДА ТИЖОРАТ ВА УНИНГ ТУРЛАРИ ТАҲЛИЛИ Муомалада саховатли бўлиш


17.09.2020 – КУН УЗ\nГлавная / 2020 / September / 17\nАрхивы за день : 17.09.2020\n17.09.2020\tЖахон Comments Off on Тошкент шахрига вилоятдан янги ер майдонлари кушиб олиниши мумкин. Депутатлар бунга карши\nОлий Мажлис Конунчилик палатаси депутатлари Кизилгул Косимова хамда Максуда Варисова Тошкент шахрига Тошкент туманидан анклав сифатида берилиши мумкин булган ер майдони масаласида муносабат билдирди. Улар Kun.uz билан сухбатда бир гурух депутатлар ушбу таклифни куллаб-кувватламасликларини айтиб утишди. — Тошкент туманидан анклав сифатида Тошкент шахри маъмурий бошкарувига берилиши мумкин булган ер масаласида сухбатни бошласак. …\n17.09.2020\tЖамият Comments Off on Кишлок хужалиги вазирига янги уринбосарлар тайинланди\nЖорий йилнинг 15 сентябрь куни Кишлок хужалиги вазирлигида Узбекистон президенти администрацияси рахбари Зайнилобиддин Низомиддинов раислигида йигилиш булиб утди. Вазирлик хабарига кура, сохага доир вазирликлар, давлат кумиталари ва идоралари рахбарлари иштирок этган йигилишда президентнинг кишлок хужалиги сохасидаги берилган топшириклари ижросининг бориши тахлилий мухокама килинди. Йигилишда ташкилий масала курилди. Максуд Рузметов Узбекистон кишлок хужалиги …\n17.09.2020\tЖамият Comments Off on Бу йилги контракт микдорлари чегирмадан кейин канча микдорда булади?\nПандемия даврида ахоли даромадининг пасайгани туфайли талабаларга енгиллик сифатида бу йилги контракт туловлари кундузги шаклда укийдиган талабалар учун 10 фоизга камайтирилиши эълон килинган эди. Хукукшунос ва блогер Хушнудбек Худойбердиев ушбу чегирма кулланилиши натижасида стипендияли ва стипендиясиз контракт канча микдорни ташкил этишини хисоблади. Куйидаги соха ва йуналишлар учун стипендиясиз контракт микдори 8 млн 828 …\n17.09.2020\tЖамият Comments Off on Ташки карз – хатарми ё имконият? Иктисодчи билан сухбат\nУзбекистонда давлат ташки карзи ракамларда усиб бораётгани хавотирларга сабаб булмокда. Мутахассис вазиятни тахлил килиб, ушбу масала буйича уз фикрларини билдирди. Иктисодий тараккиёт ва камбагалликни кискартириш вазирлиги хузуридаги Прогнозлаштириш ва макроиктисодий тадкикотлар институти лойиха рахбари, иктисод фанлари доктори, профессор Одил Олимжонов Kun.uz билан сухбатда ташки карз тушунчаси, ундаги коидалар ва хатарлар, шунингдек, …\n17.09.2020\tЖамият Comments Off on Тошкент вилояти бош имом-хатиби Хайруллох домла Турматов вафот этди\nТошкент вилояти бош имом-хатиби Хайруллох домла Турматов вафот этди. Бу хакда Узбекистон мусулмонлари идораси хабар берди. Хайруллох домла Турматов Имом Бухорий номидаги Тошкент ислом институтида таълим олган, мехнат фаолияти давомида Тошкент вилоятидаги «Четсув», «Корабог», «Зангиота» жоме масжидлари имом-хатиби, Ангрен шахри бош имом-хатиби вазифаларида ишлаб келган. Сунгги йилларда Тошкент вилояти бош имом-хатиби …\nЕИ Узбекистонга 6200 махсулотни иттифок худудига бож туловисиз олиб киришга имтиёз бериш масаласини урганади


Babymohi илк бор бўлажак қайнанасини кўрсатди — фото - ShouBiz.uz\nМедиа 12:49 | 27.4.22\nBabymohi илк бор бўлажак қайнанасини кўрсатди — фото\nБлогер бўлажак қайнакасининг тўйига борган\nХонанда, инстаблогер Моҳларойим бўлажак қананаси билан тушган суратларини эълон қилди.\nBabymohi ўша тўйда қайнанаси билан бирга тушган суратларини Instagram саҳифасида эълон қилди. У суратга бўлажак эрининг акасининг тўйида тушган.\nРасмлардан уларнинг жуда яқинлигини билиш мумкин. Блогер тўйга ёрқин қизил рангли кўйлак кийиб борган.\nАввалроқ Babymohi’нинг ҳаммадан яширган севгилиси унинг қўлини сўраган. Йигит тиз чўкиб унга узук тутган. Блогер рози бўлгач, унга узукни тақиб, гул берган.\nПубликация от Mohlaroyim 🇺🇿 (@babymohi)\nБлогернинг сўзларига кўра, у бу воқеадан бехабар бўлган. Севган йигити уни ифторликка таклиф қилган. У ердан чиқиб эса Tashkent city’ни айлантиришга олиб борган ва улар севиб тинглайдиган қўшиқ садолари остидан ундан қўлини сўраган.\nШунингдек, Babymohi севгилиси билан қандай танишгани ҳақида айтиб берганди. Унинг сўзларига кўра, барчасига «Келмайсан» қўшиғи сабаб бўлган. Ушбу қўшиқ хонанданинг бўлажак турмуш ўртоғига тегишли бўлган. Қўшиқ Моҳларойимга ёқиб қолгани сабаб унинг муаллифи кимлигига қизиққан. Улар аввал Instagram’да бир-бирини кузатган.\n«Барчасига ‘Келмайсан’ қўшиғимиз сабабчи бўлган. 2019 йил ёз ойларида мен продюсер билан ишлашни бошлаганман. Биринчи қўшиқ сифатида менга ‘Келмайсан’ қўшиғини беришган. У қўшиқни жуда ҳам севиб қолган эдим ва бундай қўшиқ кимники экан деган фикр мени тарк этмасди. Ким экан деб қизиқиб унинг Instagram саҳифасини топганман. Лекин расм йўқ эди. Бироз муддатдан кейин Instagram’да бир-биримизни кузатишни бошлаганмиз. Баъзида ёзишиб ҳам турар эдик», — деб ёзади блогер.\nBabymohi унинг ёзишини кутган. Бироқ йигит уни димоғдор қиз деб ўйлагани учун ёзмаган. Улар биринчи марта блогернинг онасининг хайрия байрамида кўришган. Шу пайти хонанда уни ёқтириб қолган.\n«Мен ҳар доим ёзишини кутардим, лекин мени жуда ҳам эркатой ва димоғи баланд қиз деб ўйлагани сабаб, жуда кам ёзар эди. Шунинг учун, йигитлар ҳозироқ биринчи қадамни қўйинг, балки у қизга бир неча йиллардан сўнг сиз ҳам узук тақиб қўярсиз. 2019 йил 3 декабрь куни ойимнинг ишхонасида болажонларга хайрия байрам ташкил қилганимизда қўллагани келган ва биринчи маротаба шу ерда кўришганмиз. Расмини кўрмаган эдим ва биринчи кўрганимда кўнглим тушган, лекин билдирмаганман чунки у ўзини совуққон тутган. Биринчи учрашувга овқатланишга чиқганимизда лағмон айтганмиз. Жуда ҳам ноқулай вазият. Тассавур қилинг сиз биринчи учрашувдасиз ва лағмон еяпсиз. Бир амаллаб чиройли еганман», — дейди Babymohi.


Солиқ тўловчиларга қулайлик — Ishonch Gazetasi\nҲозирда Давлат солиқ қўмитасининг «Электрон давлат хизматлари — my.soliq.uz» портали орқали аҳолига 35 турдаги электрон давлат хизматлари кўрсатилмоқда. Уларнинг 15 таси ахборот, 20 таси эса интерактив давлат хизматлари сирасидандир.\nМазкур портал солиқ органлари фаолиятининг шаффофлигини таъминлаш, тадбиркорлик субъектлари ва аҳолига солиқ тўлашда қулай шароит яратишга мўлжалланган.\nТаъкидлаш жоизки, порталда солиқ мажбуриятларини бажариш билан боғлиқ барча масалаларни электрон шаклда ҳал этиш мумкин. Юридик ва жисмоний шахслар, шунингдек, якка тартибдаги тадбиркорлар учун жорий этилган алоҳида «шахсий кабинет» бепул бўлиб, муҳими, у узлуксиз ишлайди.\nЭндиликда тадбиркорлик субъектлари барча турдаги солиқлар ва бошқа мажбурий тўловларни онлайн режимида тўлаши мумкин. Бунинг учун электрон рақамли имзо калити орқали «шахсий кабинет»га кириб, солиқ турини танлаш ва тўлов суммасини кўрсатиш кифоя. Бундай қулайлик солиқ тўловчиларни ортиқча оворагарчиликлардан халос этади. Бундан ташқари, сайт орқали «Ягона дарча» марказлари томонидан тадбиркорлик субъектларига солиқ тўловчининг идентификация рақами (СТИР) бериш тизими ишга туширилган. Бу эса солиққа оид ахборотларни ягона базага жамлаш имконини беради.\nСолиқ тўловчиларга яратилаётган бундай қулай, имкониятлар сарф-харажатларни тежаш билан бирга, солиқларни ўз вақтида тўлашга сабаб бўлмоқда.\nсолиқ инспекцияси бошлиғи


Ҳар куни қилиниши керак бўлган кўз учун 6 машғулот - Yoshlar.com\nҲар куни қилиниши керак бўлган кўз учун 6 машғулот\nКўз турли хил машғулотлар ўтказиб туришга муҳтож, айниқса, компьютер қаршисида кўп вақт ўтирсангиз. Шундай экан сайтимиз тақдим этаётган қуйидаги 6 та машғулотни диққат билан кўриб чиқинг ва уларни ҳар куни бажаринг.\nБарча машқлар кўзойнак ёки контакт линзаларисиз, шошилмасдан, тинч ҳолатда амалга оширилади.\nҚон ва ички суюқлик яхши айланиши учун\n1. Иккала кўз қовоқларини 5 сонияда ёпинг ва яна шу вақт ичида очинг. Бу машқни 8 марта такрорланг\n2. Қовоқларингизни кўрсаткич бармоғингиз билан оҳиста, босмасдан ёпинг ва 1 дақиқа давомида маccаж қилинг (айлана ҳаракатлар билан).\n3. Гидромассаж. Уйқудан тургач, кўзларингизни аввал илиқ, сўнгра совуқ сув билан ювинг. Кечқурун бўлса машқни тескарисига бажаринг, аавал совуқ, кейин илиқ сув билан.\nАккомодацияни яхшилаш учун\nАккомодация – бу кўзнинг ташқи ҳолатга мослашиш қобилиятидир.\n4. Дераза ойнасига кўзингиз даражасида 5 миллиметр диаметрдаги рангли қоғоз ёпиштиринг. Деразадан 35 сантиметр узоқликда туриб, ойнага ёпиштирилган белгига қаранг, сўнгра ташқаридаги бирор объектни белгилаб олинг. У дарахт шоҳи ёки антенна, қаршингиздаги балкон бўлиши мумкин. Белгига 2 сония қаранг, кейин нигоҳингизни танланган объектга қаратинг. Унга ҳам 2 сония қараб туринг. Кейин яна белгига қаранг.\nБўшаштириш учун машқ\n5. Кўз учун биринчи ёрдам: уларни бир неча дақиқага ёпинг, нимадир ёқимли нарсани тасаввур қилинг. Агар кафтингизни яхшилаб ишқалаб, улар исигандан сўнг, кўзларингизга қўйсангиз натижаси анча сезиларли бўлади.\nКўз мушакларини мустаҳкамлаш учун машқ\n• Максимал тебраниш билан тепага ва пастга қаранг.\n• Соат стрелкаси билан ва унга тескари равишда доира чизинг.\n• Кўзларингиз билан диагонал чизинг.\n• Нигоҳингиз билан квадрат чизинг.\n• Энди эса ёй чизинг – қавариқ ва ботиқ.\n• Ромб ҳосил қилинг.\n• Кўзларингиз билан бантиклар чизинг.\n• S ҳарфини чизинг – даставвал горизонтал ҳолатда, кейин вертикал.\n• Вертикал ёйни аввал соат стрекласига тўғри, кейин тескари равишда кўзларингиз ёрдамида ҳосил қилинг.\n• Кўзларингизни бир бурчакдан иккинчисига квадрат диагонали билан юритинг.\n• Бармоғингизни бурнингизга олиб келиб, қорачиқларингизни ўша нуқтага қаратишга бор кучингиз билан ҳаракат қилинг.\n• Тез-тез кўзларингизни очиб ёпинг, гўё капалак қанотларини қоқаётгандек.\nКомментарии (3) | Добавить: 20.09.2015\n3. Threeten (23.09.2015 22:01)\nBu mawqni tez tez qib turiw kere ekan.man 4 yil ilgari ko'zim og'riganda vrach aytgandi bir xafta qilib keyin qolib ketgani uchun foydasi bilinmadi.agar bu mawq kimgadur yoqmagan bulsa ularga stol tennisini maslaxat berardim\n2. _Yagona_ (23.09.2015 19:32)\n1. Baxa_19911 (20.09.2015 20:10)\nYaxshi mashq yozilipti


Фулведжект | medu.uz - Дорилар ҳақида маълумотлар ўзбек тилида\nHome Йўриқномалар Фулведжект\nПрепаратнинг савдо номи: Фулведжект\nТаъсир этувчи модда (ХПН): фулвестрант\nфаол модда: фулвестрант – 250,0 мг;\nёрдамчи моддалар: 96% ли этанол – 500,0 мг, бензил спирти – 500,0 мг, бензилбензоат – 750,0 мг, канакунжут мойи – 5,0 мл гача.\nТаърифи: тиниқ, рангсиздан то сариқ ранглигача бўлган қовушқоқ суюқлик.\nАТХ коди: L02BA03.\nФулвестрант эстроген рецепторларининг рақобатли антагонисти ҳисобланади. Рецепторларга аффинлик даражаси бўйича эстрадиол билан бир хил. Фулвестрант ўзининг эстрогенсимон фаоллигини намоён қилмасдан, эстрогенларнинг трофик таъсирини блоклайди. Таъсир механизми эстроген-рецепторларнинг фаоллигини сусайтириши ва деградацияси билан боғлиқ. Сут безининг бирламчи раки бўлган постменопаузали аёллардаги клиник тадқиқотлар, фулвестрантни плацебо билан солиштирганда эстрогенларни мусбат рецепторлари бўлган ўсмаларда эстроген-рецепторларнинг фаоллигини аҳамиятли пасайтиришини кўрсатади. Шунингдек фулвестрант прогестерон рецепторларининг экспрессиясини ҳам аҳамиятли пасайтиради. Шунингдек ноадъювант даволаш таркибида фулвестрант 500 мг дозада эстроген рецепторлари фаоллигини ва Ki67 хужайра пролиферацияси маркерини, 250 мг дозада постменопаузали аёллардаги сут безининг ракидагига қараганда кўпроқ даражада сусайтиради.\nФулвестрант постменопаузадаги аёлларда эндометрийга рағбатлантирувчи самара кўрсатмайди. Постменопаузада фулвестрант билан давомли даволашни эндометрийга нисбатан самаралари аниқланмаган. Шунингдек эндометрийнинг морфологияси бўйича маълумотлар ҳам йўқ. Фулветрант билан 16 ҳафтагача вақт давомида 500 ва 250 мг дозаларда ноадъювант даволаш, эндометрийнинг қалинлигини клиник аҳамиятли ўзгаришларига олиб келмаган.\nФулвестрантни давомли қўллашни суяк тўқимасига таъсири хақида маълумотлар йўқ. Фулвестрант билан 16 ҳафтагача вақт давомида 500 ва 250 мг дозаларда ноадъювант даволаш, қондаги суяк алмашинувининг маркерларини клиник аҳамиятли ўзгаришларига олиб келмаган.\nМушак ичига инъекциядан кейин фулвестрант қон плазмасидаги максимал концентрациясига (Сmax) тахминан 5 кун ўтгач эришиб, аста-секин сўрилади. Фулвестрант 500 мг дозада қўлланганида мувозанат холатига даволашнинг 1-нчи ойи давомида эришилади (“концентрация-вақт” эгри чизиғи ости майдони (AUC) – 475 нг · кун/мл, Cmax – 25,1 нг/мл, минимал концентрация (Cmin) – 16,3 нг/мл). Мувозанат ҳолатида фулвестрантнинг қон плазмасидаги миқдори нисбатан тор чегараларда ўзгаради – максимал ва минимал кўрсатгичлари тахминан 3 марта фарқ қилади. Мушак ичига инъекциядан кейин экспозицияси тахминан юборилган дозага прапорционал (50 дан\n500 мг гача дозалар интервалида).\nФулвестрант экстенсив ва тез тақсимланиш билан характерланади. Мувозанат концентрациясидаги катта тахминий тақсимланиш ҳажми (3 дан 5 л/кг гача), асосан экстраваскуляр тақсимланишни тахмин қилади. Қон плазмаси оқсиллари билан боғланиши – 99%. Боғланишнинг асосий компонентлари жуда паст зичликдаги липопротеинлар (ЖПЗЛ), паст зичликдаги липопротеинлар (ПЗЛ) ва юқори зичликдаги липопротеинлар (ЮЗЛ) фракцияларини ўз ичига олади. Жинсий гормонларни боғловчи глобулиннинг роли аниқланмаган.\nФулвестрантнинг метаболизми охиригача ўрганилмаган, лекин эндоген стероидларнинг метаболизмининг механизмларига ўхшаш биотрансформациянинг кўпсонли потенциал йўлларининг комбинацияларини ўз ичига олади (17-кетон, сульфон, 3-сульфат, 3- ва 17-глюкуронид метаболитларни ўз ичига олади). Идентификацияланган метаболитлари камроқ фаол ёки фаоллиги бўйича фулвестрантга тенг. CYP3A4 фулвестрантнинг оксидланишида иштирок этувчи цитохром Р450 тизимига мансуб ягона изофермент ҳисобланади. Лекин in vivo шароитида биотрансформация кўпроқ Р450 иштирокисиз бўлади. In vitro шароитида тадқиқотлар фулвестрантни цитохром Р450 изоферментларини ингибиция қилмаслигини намойиш қилган.\nФулвестрант асосан ичак орқали чиқарилади, буйрак орқали 1% дан камроқ модда чиқарилади. Фулвестрантнинг клиренси (11±1,7) мл/мин/кг ни ташкил қилади, бу жигар орқали экстракциясини юқори даражасини тахмин қилади. Ярим чиқарилиш даври\n50 кунни ташкил қилади.\nФулвестрантнинг фармакокинетик профили ёшга (33-89 ёшлар доирасида), тана вазнига (40-127 кг) ва ирқий мансубликка боғлиқ эмас.\nБуйрак фаолиятини енгил ва ўртача бузилишлари фулвестрантнинг фармакокинетикасига клиник аҳамиятли таъсир кўрсатмайди.\nЖигар фаолиятининг кучсиз ёки ўртача бузилиши (Чайлд-Пью таснифи бўйича А ва В синфлар) бўлган пациентларга фулвестрант бир марта юборилганида, соғлом кўнгиллилар билан солиштирганда AUC ни 2,5 марта ошиши аниқланган. Жигар фаолиятини оғир бузилишлари (Чайлд-Пью таснифи бўйича С синфи) бўлган пациентларда фулвестрантни фармакокинетикаси текширилмаган.\nФулвестрантнинг фармакокинетикаси МакКьюн-Олбрайт синдроми билан ассоциацияланган ўсиб борувчи муддатидан олдин жинсий етилиши бўлган 30 қиз болалардаги клиник тадқиқотларда ўрганилган. 1 ёшдан 8 ёшгача бўлган ва фулвестрантни мушак ичига 4 мг/кг дозада олган пациентлар бўлган. Мувозанат Сmin,ss ва AUCss ўртача геометрик қийматларнинг (стандарт оғиш) мувофиқ 4,2 (0,9) нг/мл ва\n3680 (1020) нг*соат/мл га тенг бўлган. Олинган маълумотлар чекланган бўлганлигига қарамасдан, фулвестрантнинг болалардаги мувозанатли минимал концентрацияси катталардаги маълумотлар билан тўғри келади.\nАнтиэстрогенлар билан даволашдан кейин ёки даволаш фонида кучаяётган постменопаузадаги аёлларда эстрогенларни мусбат рецепторлари бўлган сут безининг маҳаллий тарқалган ёки диссеминация қилинган ракида қўлланади.\nКатта ёшдаги аёл пациентлар (шу жумладан кексалар).\nТавсия этиладиган доза – 500 мг бир ойда 1 марта. Даволашни 1-нчи ойида: 500 мг – ойда 2 марта (иккинчи юбориш – препаратнинг 1-нчи дозасидан кейин 2 ҳафта ўтгач).\nБуйрак фаолиятини енгил ёки ўртача бузилишлари (креатинин клиренси ≥30 мл/мин) ҳолларида дозага тузатиш киритиш талаб этилмайди. Буйрак фаолиятини оғир бузилишлари (креатинин клиренси <30 мл/мин) бўлган пациентларда препаратнинг хавфсизлиги ва самарадорлиги аниқланмаган, шунинг учун препарат қўлланганида эҳтиёткорликка риоя қилиш керак.\nЖигар фаолиятини енгил ёки ўртача бузилишлари бўлган пациентларда препаратни қўллашда дозага тузатиш киритиш талаб этилмайди. Лекин препаратни бу гуруҳ пациентларда қўллаш эҳтиёткорликни талаб қилади. Жигар фаолиятини оғир бузилишлари бўлган пациентларда препаратнинг хавфсизлиги ва самарадорлиги аниқланмаган.\nБолалар ва ўсмирларда хавфсизлиги ва самарадорлиги бўйича маълумотлар йўқ.\nМушак ичига, секин (1-2 минут давомида) инъекция йўли билан юборилади. 2 шприц ичидагиси кетма-кет ўнг ва чап думда соҳасига юборилади.\nБўлим клиник тадқиқотларда, постмаркетинг текширишларда ва спонтан хабарлар асосида аниқланган нохуш реакциялар хақидаги маълумотни сақлайди.\nЭнг кўп учрайдиган нохуш реакциялар инъекция жойидаги реакциялар, астения, кўнгил айниши ва жигар трансаминазалари (аланинаминотрансфераза (АЛТ), аспартатаминотрансфераза (АСТ), ишқорий фосфатаза (ИФ)) фаоллигини ошиши бўлган.\nНожўя реакциялар тез-тезлигини бахолаш учун тез-тезликни қуйидаги мезонлари ишлатилган: жуда тез-тез (≥1/10), тез-тез (≥1/100-<1/10), тез-тез эмас (≥1/1000-<1/100).\nИнфекцион ва паразитар касалликлар: тез-тез – сийдик чиқариш йўлларининг инфекциялари.\nИммун тизими томонидан бузилишлар: тез-тез – ўта юқори сезувчанлик реакциялари (шишлар, эшакеми).\nМоддалар алмашинуви ва озиқланиш томонидан: тез-тез – анорексия.\nТомирлар томонидан бузилишлар: тез-тез – тромбоэмболия, қизиб кетиш хисси (“қизиб кетиш ҳисси”).\nМеъда-ичак йўллари томонидан бузилишлар: жуда тез-тез – кўнгил айниши; тез-тез – қусиш, диарея.\nЖигар ва сафро чиқариш йўллари томонидан бузилишлар: жуда тез-тез – жигар ферментларининг (АЛТ, АСТ, ИФ) фаоллигини ошиши; тез-тез – билирубиннинг миқдорини ошиши; тез-тез эмас – жигар етишмовчилиги, гепатит, гамма-ГТ фаоллигини ошиши.\nТери ва тери ости тўқималари томонидан бузилишлар: тез-тез – тошма.\nСкелет-мушак ва бириктирувчи тўқима томонидан бузилишлар: тез-тез – белда оғриқ.\nЖинсий аъзолар ва сут бези томонидан бузилишлар: тез-тез эмас – қиндан қон кетишлар, қин кандидози, оқиш ажралмалар.\nУмумий бузилишлар ва юбориш жойидаги бузилишлар: жуда тез-тез – астения, юбориш жойида реакция*; тез-тез эмас – юбориш жойида қон қуйилиши ва гематома.\nҚон ва лимфатик тизими томонидан бузилишлар: тез-тез эмас – тромбоцитлар миқдорини пасайиши.\n*- Юбориш жойидаги реакция атамаси юбориш жойидаги қон қуйилиши ва гематома тушунчаларини ўз ичига олмайди.\nфулвестрантга ёки препаратнинг ҳар қандай бошқа компонентига юқори сезувчанлик;\n18 ёшгача бўлганлар (самарадорлиги ва хавфсизлиги аниқланмаган).\nБуйрак фаолиятини оғир бузилишларида (креатинин клиренси <30 мл/мин); жигар фаолиятини енгил ёки ўртача бузилишларида.\nМидазолам (CYP3A4 субстрати) билан ўзаро таъсирининг клиник тадқиқотларининг натижалари бўйича, фулвестрант CYP3A4 фаоллигини бостирмайди. Рифампицин (CYP3A4 индуктори) ва кетоконазол (CYP3A4 ингибитори) билан клиник ўзаро таъсирининг текширишларида, фулвестрантнинг клиренсини клиник аҳамиятли ўзгаришлари аниқланмаган. Шунинг учун фулвестрант CYP3A4 индукторлари ёки ингибиторлари билан мажмуада буюрилганида дозага тузатиш киритиш талаб этилмайди.\nФулведжект препаратини жигар фаолиятини енгил ёки ўртача бузилишлари ва буйрак фаолиятини оғир бузилишлари (креатинин клиренси <30 мл/мин) бўлган пациентларда қўллашда эҳтиёткорликка риоя қилиш керак.\nҚўллаш усулини ҳисобга олиб, препарат қон кетишларига мойиллиги, тромбоцитопенияси бўлган пациентларда ёки антикоагулянтларни қабул қилаётган пациентларда ишлатилганида эҳтиёткорликка риоя қилиш тавсия этилади. Сут безининг тарқалган раки бўлган аёлларда тромбоэмболия тез-тез кузатилган. Тромбоэмболия хавфи бўлган пациентларга препарат буюрилганида буни эътиборга олиш керак.\nФулвестрантни давомли қўллашнинг суяк тўқимасига самараси аниқланмаган. Фулвестрантнинг таъсир механизмини хисобга олиб, остеопарознинг потенциал хавфини истисно қилиш мумкин эмас.\nФулведжект болалар ва ўсмирларда қўллаш учун тавсия этилмайди, чунки болалар ва ўсмирларда хавфсизлиги ва самарадорлиги бўйича маълумотлар йўқ.\nТуғруқ потенциали сақланган аёллар\nПрепарат билан даволаниш даврида контрацепциянинг ишончли усулларини ишлатиш керак.\nФулведжектни ҳомиладорликда қўллаш мумкин эмас. Фулвестрант каламушлар ва қуёнларга бир марта мушак ичига юборилганидан кейин йўлдош орқали ўтади. Ҳайвонлардаги тадқиқотлар фулвестрантнинг репродуктив токсиклигини, шу жумладан ҳомиланинг ривожланиш нуқсонлари ва ўлим ҳоллари, намойиш қилган. Агар ҳомиладорлик Фулведжект препаратини қўллаш вақтида ташхис қилинса, пациентни ҳомила учун хавфи ва ҳомиладорликни йўқотишни потенциал хавфи хақида хабардор қилиш керак.\nФулведжект препарати қўлланганида эмизиш тўхтатилиши керак. Фулвестрант лактация давридаги каламушларнинг сути билан чиқарилади. Фулвестрантни одам сути билан чиқарилиши номаълум. Эмизикли янги туғилган чақалоқлар учун фулвестрант билан боғлиқ бўлган потенциал жиддий нохуш реакцияларни хисобга олиб, Фулведжект препаратини қўллаш мумкин эмас.\nФулвестрантни одамларда фертилликка таъсири ўрганилмаган.\nФулведжект транспорт воситаларини ва механизмларни бошқариш қобилиятига аҳамиятсиз таъсир қилади. Астения симптомлари бўлган пациентлар транспорт воситаларини ёки бошқа механизмларни бошқаришда эҳтиёткорликка риоя қилишлари керак.\nОдамда дозани ошириб юборилишининг холлари номаълум. Ҳайвонлардаги тадқиқотларда фулвестрантнинг юқори дозаларини юборишда, фақат антиэстроген фаоллик билан бевосита ёки билвосита боғлиқ бўлган самаралар кузатилган.\nМушак ичига юбориш учун эритма 250 мг/5 мл.\n5,0 мл дан препарат бошқариш учун тиқин ва фланц билан таъминланган 5 мл сиғимли олдиндан тўлдирилган I синф гидролитик тиниқ шиша бир марталик шприцларда. Ҳар бир шприцга этикетка ёпиштирилади.\n1 шприцдан контур уяли ўрамга жойланади. 1 ёки 2 контур уяли ўрам тенг миқдордаги бир марталик игналар, қўллаш бўйича йўриқномаси билан бирга картон қутига жойланади.\n2 дан 8оС гача ҳароратда, оригинал ўрамида.


Қрим рицарлари фестивали (тўплам)\n- Қрим рицарлари фестивали: Судакда зирҳланган кийимларда қиличлар билан жанглар қилишди. Июлнинг оxиридан Судакда «Генуэзлик дубулға» рицарлар фестивали ўтмоқда. Меҳмонларга ўрта асрлар руҳидаги кўнгил очар тадбирлар таклиф қилишмоқда: болға ва қилич отиш, ва шунингдек камончилар мусобақалари (Директ видеоси)\n- Африкалик мигрантлар Испаниягача боришди. Бир неча ўнлаб африкалик муҳожирлар 7 август куни чегарадан ўтиб Морокашдан Испанияга қочиб келди. Қочқинлар Шимолий Африка соҳилидаги икки испан анклави – Сеуту ва Мелильюга ва бундан сўнг Европага боришга ҳаракат қилишган. (видео)\n- Нима учун Канада Украинадан шарбатлар ва қор тозалаш машиналарни сотиб олишни бошлади. Канада бозори энди украина маҳсулотлари учун бож олинмайдиган бўлди. Бир ҳафтадан буён Канада ва Украина ўртасида эркин савдо зонаси тўғрисидаги битим кучга кирди. (видео Настоящее время)\n- Тиллерсоннинг Давлат департаменти: нима ўзгаради? Давлат котиби маҳкамани қайта ташкил этиш ниятида. (Директ видеоси)\n- Болалар 100 йил олдин. "Россия тариxи суратларда" лойиҳаси (russiainphoto.ru) – давлат ва xусусий фототўпламларни жамлаган фотоархив. (фоторепортаж)\n- Сахаров xиёбонидаги "Йиғи девори". Москвада қатағон қурбонлар xотирасига ёдгорлик ўрнатилиши бошданди. Ҳайкалнинг биринчи фрагменти 11 та бронзадан бўлган одам ҳайкалларини бирлаштиради. Ёдгорлик Садовое кольцо ва Академик Сахаров ҳиёбонининг туташ жойида ўрнатилди. (Директ видеоси)\n- Сандармохдаги оммавий қатл қилинган жойда болалар порнографиясини тайёрлашда айбланган карелиялик тариxчини эслашди. Санадармох ўрмон массивида 30-йилларда 7,5 минг одам қатл қилинган. Бу йил бу ерга оммавий қабрларни топган маҳаллий тадқиқотчи Юрий Дмитриев келмади. (Директ видеоси)\n- "Юнармия"дан қидирувчиларгача: Ким Россияда болалар ватанпарварлар лагерларини ташкил қилмоқда ва у ерда нималарни ўргатишмоқда? (видео Настоящее время)\n- Сикстин капелланинг xори АҚШга келмоқда. Дунёнинг қадимий хорларида бири Америкага 30 йилда биринчи маротаба ташриф буюради (видео Настоящее время)\n- Трампнинг иммиграцион ислоҳоти: у айнан нимани ўзгартиради? АҚШ президенти RAISE қонун лоиҳасини тақдим қилди. У АҚШнинг иммиграцион тизимини тубдан ўзгартириши мумкин. (видео Настоящее время)


Канадалик рекордчи-снайпер Ироқда жангариларнинг оммавий ҳужумини тўхтатиб қолди\n12:10 / 29.06.2017\n3 минг 450 метр масофадан нишонни урган канадалик рекордчи-снайпер жангариларнинг Ироқ ҳарбийларига ҳужумини тўхтатишга ва ҳарбийларнинг ҳаётини сақлаб қолишга муваффақ бўлган. Бу ҳақда Global News хабар тарқатди.\nБундан аввал Ироқда хизматни ўтаётган канадалик мерган ИШИД жангариларидан бирини McMillan TAC-50 винтовкаси орқали узоқ масофадаги бинодан туриб ўлдиргач, жаҳон рекордини ўрнатганди.\nКанада махсус топшириқли бўлинмаси бошлиғи ўринбосари, бригада генерали Питер Доунинг маълум қилишича, ушбу мерган бу ҳаракати орқали Ироқ ҳарбийлари устига юришга тайёрланаётган жангариларни тўзитиб юборган ва ҳужум амалга ошмай қолган.\n"Шу орқали бизнинг жамоа оммавий ҳужумни тўхтатди. Бу жуда муҳим ютуқ", деган у.\nКанада бош вазири Жастин Трюдо бу рекорд натижа канадалик ҳарбийларнинг устун жиҳатини кўрсатишини таъкидлаб ўтганди. У шу билан бирга канадалик ҳарбийларнинг Ироқдаги миссияси жанговар характерда эмаслигини қўшимча қилган. Доунинг сўзларига кўра, жаҳон рекордини ўрнатган мерган миссия доирасида ҳаракатланган, бу миссия фақат иттифоқчи кучларни ҳимоя қилиш мақсадида ўт очиши мумкин.\nМаълумот учун, узоқ масофадан нишонни уриш бўйича аввалги рекорд 2009 йилда "Толибон" жангарисини отган британиялик мерган Крейг Ҳаррисон томонидан ўрнатилганди (2,475 км).


Болалар футболи. ЎФА томонидан ўтказилган мусобақалар сони 555тага етди\n09.07.2018 16:42 | ЎФА\nЙил бошида Ўзбекистон футбол Ассоциациясининг биринчи Вице-Президенти Умид Аҳмаджанов томонидан 2018 йилда 1000та мусобақа ўтказилиши айтилган эди.\n2018 йилнинг 1 июль санасига қадар қилинган ҳисоб китобларга кўра, ЎФА минглик маррасининг экваторидан ўтди. Йил давомида ЎФА ва ҳудудий Ассоциациялар билан ҳамкорликда 550та мусобақа ўтказиб бўлинди. Энг қувонарлиси шундаки, мусобақалар энди фақат пойтахт билан чекланиб қолмаяпти, балки бутун Республикани ўз ичига олган ҳолда чекка-чекка қишлоқларга ҳам кириб борди.\nАйниқса, Вазирлар Маҳкамасининг қарори билан ўтказилган "Чарм Тўп" мусобақасида 15 000 нафардан кўп болани қатнашгани катта натижа бўлди. Айни пайтда, ЎФА томонидан водий ҳафталиги ўз якунига етди. У ерда "Ал Фарғоний", "Олтин Водий", "Заҳириддин Муҳаммад Бобур" кубоклари бўлиб ўтди. Кейинги ҳафталик мезбони воҳа бўлиб, у ерда "Амир Темур" ва "Воҳа" Кубоги мусобақалари ЎФА томонидан юқори савияда ташкил этилади.\nШунингдек, айни пайтда ёзги оромгоҳларда "Ёз — ўтмоқда соз" шиори остида барча вилоятларда футбол мусобақалари ташкил қилинаяпти. Бу шиор остида маҳаллаларда ҳам чемпионатлар ташкил қилинди. Унда жами 10 000 нафарга яқин болаларга ЎФА томонидан махсус эсдалик совғалари тухфа қилинмоқда ва қилинади.\nҚуйида, ЎФАнинг ҳудудий Ассоциацияларининг мусобақа ўтказиш бўйича рейтингини ҳавола қиламиз.\n1. Тошкент шаҳар 92\n2. Андижон 45\n3. Қашқадарё 44\n3. Наманган 42\n4. Навоий 40\n4. Тошкент вилояти 40\n5. Самарқанд 39\n6. Хоразм 38\n7. Фарғона 37\n7. Қорақолпоғистон Республикаси 37\n8. Жиззах 34\n11. Бухоро 10\nТошкент шаҳар футбол Ассоциацияси мусобақа ўтказиш бўйича етакчиликни ўз қўлига олган. Бу ерда мусобақалар 6 ёшдан бошлаб ўтказиляпти. Шу билан бир қаторда Қашқадарё, Наманган, Андижон, Тошкент вилояти, Навоий ва Самарқанд вилоятлари ҳам фаолликни оширганлар. Фарғона вилоятига янги раҳбар тайинланганига кўп бўлмади, шу боисдан у ерда кейинги 6 ойликда иш сифати ошишини кутамиз.\nЎФА олдида яна бир қатор мусобақалар турибди, улар орасида энг катта турнирлардан бири бу - Мустақиллик Кубоги бўлади. Ундан ташқари, Август ойида "Пахтакор-79" хотирасига бағишланган катта мусобақанинг географияси ҳам кенгайиши кутилаяпти.\nЎФА 1000та мусобақани ваъда қилган эди, йил сўнгига келиб мусобақалар сони яна ошади.


"DataSite Namangan" компанияси 1,2 миллион доллар фойда келтирди - Халқ сўзи\n09:55 08 Октябр 2021 Иқтисодиёт\nЖорий йилнинг ўтган тўққиз ойида "DataSite Namangan" компанияси 1,2 миллион доллар қийматдаги дастурий таъминотни экспорт қилди. Наманган вилояти ахборот хизмати маълумотига кўра, ҳозирги кунда ушбу ташкилотда 80 дан зиёд ёш дастурчилар ишлашмоқда.\nУларга шароит яратиш учун вилоят ҳокимининг ташаббуси билан Давлат хизматлари маркази ва Мономарказ биноларида жой ажратиб берилди ва бу кўмак ўз натижасини бермоқда.\n— Кейинги йилда ходимларимиз сонини икки баробарга ошириб, 150 нафарга етказиш режамиз бор. Бу билан иш ҳажмини тўрт баробарга кўтарамиз. Бунга имкониятларимиз етарли. Халқаро тендерларда фаол иштирок этмоқдамиз. Сўнгги икки танловда ҳиндистонлик ҳамкасбларимиздан яхшироқ таклифларимиз билан Буюк Британия ва Америка компаниялари буюртмаларини ютиб олдик, — дейди компания менежери Муҳиддин Хасанов.


НАМАНГАН – “Beeline Интернети кечки пайт умуман ишламаяпти”\n20 июн 2019, Тошкент вақти: 02:59\nНАМАНГАН. “Beeline алоқа операторининг Интернети Наманган вилоятида жуда суст ишламоқда. Кундузи Интернет ишлашини кутиб вақтимиз кетади, кечки соат 8 дан кейин эса, умуман ишламай қолади. Ой охирида мегабайтларимиз куйиб кетади. Шу сабаб янгиликлардан ҳам тўлиқ хабардор бўлолмаяпмиз. Алоқа ширкатидан Наманганда Интернет сифатини яхшилашни талаб қиламиз”.


лақабли бу ит АҚШнинг собиқ президенти, марҳум Катта Жорж Бушнинг садоқатли дўсти эди. Махсус ўргатилган бу жонивор шу йилнинг июнь ойида Бушлар оиласига келтирилган. Паркисон хасталигига ... тивиттерида эълон қилди. Эслатиб ўтамиз, АҚШнинг 41-президенти Катта Жорж Буш шу йилнинг 30 ноябрида 94 ёшида вафот этди. Унинг дафн маросими ...\nТехас штати Хьюстон шаҳрида номаълум кимса Катта Жорж Бушнинг кардиолог шифокори Марк Хауснехтни отиб кетди, дея хабар бермоқда «РИА Новости».Воқеа Техас тиббиёт маркази яқинида содир ...\nАҚШ собиқ президенти яна шифохонага тушди\nАҚШнинг 41-президенти 93 ёшли Жорж Буш қон босими тушиб кетгани ва чарчоқ туфайли шифохонага ётқизилди.\nАҚШ собиқ президенти шифохонага тушди\nсобиқ президенти, 93 ёшли Катта Жорж Буш инфекция тушиши оқибатида шифохонага ётқизилган. Бу ҳақда Бушлар оиласининг расмий вакили Жим Макгратга асосланиб, «РИА Новости» ... маълумотига кўра Бушда сепсис касаллиги аниқланган. Катта Жорж Буш 1989-1993 йилларда АҚШни бошқарган. Ўтган ҳафта у билан ...


09 Ìàðò 2017 19:44 1983\n2017 йил 9 март куни Ўзбекистон Республикаси Ташқи ишлар вазирлигида Саудия Арабистони Қироллигининг Фавқулодда ва Мухтор Элчиси Абдураҳмон бин Абдуллоҳ аш-Шая билан учрашув бўлиб ўтди. Бу ҳақда ТИВ матбуот хизмати хабар берди.\nАбдулазиз Комилов саудиялик ҳамкасби Одил Ал Жубайр билан. 2016 йил 27 июль, Саудия Арабистони.\nСуҳбат давомида Ўзбекистон ва Саудия Арабистони ўртасидаги муносабатларнинг долзарб масалалари муҳокама қилинди. Ҳамкорликни, аввало савдо-иқтисодий ва инвестицион соҳаларда янада ривожлантириш ва мустаҳкамлаш истиқболларига урғу берилди.\nТурли даражаларда бўлажак икки томонлама учрашувлар жадвали ва кун тартиби бўйича ҳам фикр алмашилди.\nДунё 20.04.2020 573\nНаманган вилояти маданий мероси 01.06.2019 28423\nНаманган вилояти маданий мероси 23.10.2018 67427\nНаманган вилояти маданий мероси 17.10.2018 50466


Рамазон ойининг хурматини кетказиб қўйманглар | Azon.uz - Ахборот-таҳлилий портал\nРамазон ойининг хурматини кетказиб қўйманглар\n1255 23:00 06.05.2019\nБу саноқли оз кунлардир. Муборак Рамазон ойи қайтиб келмоқда. У қадрли, саҳоватли ва муқаддас бўлиб араб ва Ислом оламимиз ўлкаларига қайтмоқда. Ҳаммаларингизга маълум Рамазон ойининг рўзаси Ислом арконларининг энг улуғларидан биридир. Лекин ушбу арконни бажара олмай ўтказиб юборган, шаҳвати ўзига ғолиб келиб рўза тутишдан юз ўгирган киши бу ойнинг ҳурматини тақдирлашни қўлдан бой бермаслиги лозим. У ушбу нишоннинг эҳтиромини йўқотмаслиги керак. Унинг Ислом арконларидан бири бўлган Рамазон ойи рўзасига эътибор бермай қўйишидан қатъий назар Рамазон ойининг ўзи Ислом нишонларининг энг улуғларидан саналади. Аллоҳ азза ва жалла ўзининг мукаммал Китобида ўз сўзини рост айтган;\n"Иш бундоқ. Ким Аллоҳнинг нишонларини улуғласа, бас, албатта, бу қалбларнинг тақвосидандир". ("Ҳаж" сураси, 32-оят). (Ушбу оят маъносида «нишонлар» деб таржима қилган ибора Қуръони Каримда «шаоир» деб айтилган. Бу «шаъийра» сўзининг жами–кўплиги, нишон, белги, аломат маъноларини билдиради. Бу сўз Аллоҳ таолога нисбат берилиб, «шаоируллоҳ–Аллоҳнинг нишонлари», дейилганда эса, Аллоҳнинг дини, Исломнинг кўзга кўринган, шон-шавкати аломати бўлган ибодатлар кўзда тутилади). (Тафсири ҳилол).\nТушунчасида ихтилофлар бўлган ушбу сўзнинг маъноси шуки, кимки Аллоҳ азза ва жалланинг нишонларини улуғламаса шубҳа йўқки унинг қалби Аллоҳ таолонинг тақвосидан ҳолидир. Агар қалб Аллоҳнинг тақвосидан ҳоли бўлса бу қалб эгаси хоҳласа-хоҳламаса унга мунофиқлик маънолари суқулиб кира бошлайди. Демак, биз билишимиз лозим бўлган нарса шуки, биз ушбу муборак ойни, ушбу олий ва муқаддас исломий нишонни муносиб равишда кутиб олишимиз керак. Аллоҳ субханаҳу ва таолонинг ҳузуридаги эҳтиромга муносиб тарзда қарши олишимиз лозим. Албатта унинг даражаси қандай эканини Аллоҳ таолонинг баёноти ўз Китобида аниқ ва равшан баён қилиб берган. Яна бир бора айтаман; Албатта нафси ўзини енгган ва ожиз қолиб ушбу ойнинг рўзасини тутишга куч топа олмаган инсон ҳам ушбу ойнинг эҳтиромини ўрнига қўйиши ва уни энг муҳим нишонларнинг бири деб ҳаққини адо этиши лозим. Эҳтимол шунда Аллоҳ унинг ушбу ойга кўрсатган эҳтироми учун қиёмат куни бу ойни унга шафоатчи қилиши мумкин.\nЛекин мусулмон одамлар орасида ушбу ойнинг ҳаққи, Ислом арконларидан бири бўлган рўзани адо этишни хоҳламайдиган ҳамда ушбу муборак нишонни кўча ва бозорларда ошкора парчалашга қатъият кўрсатадиган кишилар ҳам бор. Агар мусулмонлар орасида ушбу ишни қилишга журъат этадиганлари бўлса у вақтда муҳим иш саналган амри маъруф ва наҳйи мункар иши ҳам номоён бўлиши керак. Аллоҳ таоло ўз сўзини рост айтган;\n"Сизлардан яхшиликка чақирадиган, амри маъруф–наҳйи мункар қиладиган бир уммат бўлсин. Ана ўшалар, ўзлари нажот топгувчилардир". ("Оли Имрон" сураси, 104-оят).


"Ижтимоий минбар": Амалдорда бой бўлиш имконияти кўпроқ - BBC News O'zbek\n"Ижтимоий минбар": Амалдорда бой бўлиш имконияти кўпроқ\nImage caption Жаноб Песков бу соатни рафиқаси туҳфа қилганини айтди.\nБизнинг "Ижтимоий минбар" рукнимизга муҳокама мавзуси сифатида мавзу олишимизга матбуотда Россия президенти матбуот котиби Дмитрий Песковнинг қўл соати фотосуратлари тарқалгани туртки берди.\nЖаноб Песковнинг қўлида никоҳ тўйида нархи ярми миллион доллардан ортиқ соат бўлганлиги кўплаб баҳс ва саволларни келтириб чиқарди.\nЖаноб Песков бу соатни рафиқаси туҳфа қилганини айтди.\nУ соатнинг келиб чиқишини қандай тушунтирганига қарамасдан, "шоҳона" ҳаёт тарзи туфайли одамларнинг наздига ва танқидига учраётган илк расмий эмас.\nЎтган ой Нигерия президенти рафиқаси расмий маросимда 30 минг долларлик жавоҳир тақинчоқ тақиб, қатнашгани туфайли танқидга учради.\nЎзини халифа дея эълон қилган Абу Бакр ал-Бағдодийнинг ҳам қўлида қимматбаҳо соат бўлгани кўпчилик назарига тушган, Бағдодийни "иккиюзламачилик"да айблашди.\nЎзбекистонда ҳам мамлакатнинг энг бой кишилари айнан давлат расмийлари эканлиги айтилади. Уларнинг маошлари қанча ва банк ҳисобларида қанча маблағлари борлиги ҳақида ҳеч қандай расмий маълумот йўқ. Лекин турли манбаларда уларнинг бойликлари миллионлаб, балки-да миллиардлаб долларни ташкил этади, дейилган ҳоллар ҳам бор.\nБиз муштарийларимизга қуйидаги саволлар билан мурожаат қилган эдик:\nСизнингча оддий фуқаронинг тўлаётган солиқларидан маош олиб ишловчи давлат расмийсининг айни пайтда иқтисодий олигарх бўлиб, шоҳона ҳаёт кечиришига ҳаққи борми? Қайси ҳолатларда ва не қадар бунга изн берилиши керак деб ўйлайсиз?\nОдноклассники ижтимоий тармоғидаги ўзига Стрелец деб ном қўйган фойдаланувчи шундай фикр билдиради:\nАмалдорни бой бўлишга ҳақи йўқдир, лекин имконияти бор, бундай имкониятдан фойдаланмайдиган авлиёсифатлар мингдан битта чиқади.\nУмиджон Бобоқулов Стрелецга эътироз билдирган:\nNima farqi bor, boyni ishi tanish-bilish bilan bitadi, kambag'alni esa qoniniyam so'uradi, puliniyam so'radi.\nСтрелецнинг эса бунга жавоби қуйидагича:\nМасалан сиз бирор вазирликда маъсул лавозимда ишласангиз бой бўлиш имкониятидан фойдаланармидингиз ё фақат маошга кун кўрармидиз? Менимча имкониятдан фойдаланардингиз. Маъсул лавозимли киши бой бўлиши учун фақат пора олиш шарт эмас, уларда бирор бизнес ёки ишлаб чиқаришни йўлга қўйиш имконияти, бирор кўчмас мулкка осонроқ эга бўлиш имконияти, ва ҳоказо имкониятлар кўпроқ.\nБаҳс яна қизиб Умджон Бобоқулов ёзади:\nUwala korrupsiyani orqasidan boyiyotganlarini kim inkor qiladi? Oddiy xalq qiynalib peshona teri bilan topadigan narsani ular bir zumda oladi. OGZI QIYSHIQ BOLSAYAM BOYNI BO'LASI GAPIRSIN, degan shudirda.\nСтрелец эса шундай жавоб берган:\nСиз масалани нотўғри талқин қиляпсиз, сарлавҳани ўқинг, "давлат расмийси иктисодий олигарх бўла оладими" деб сўраляпти. Мен шу саволга жавоб бердим. Сиз айтган гаплар эса бошқа масала, бою-амалдорларни тоифалаш бўляпти. Бу масалада сизни фикрингизга қўшиламан, лекин давлат расмийси олигарх, яъни бой бўла олади деб жавоб бераяпман.


Россиянинг “Спутник” канали эшиттиришларни ўзбек тилида ҳам олиб боради - Anhor\nAnhor Все посты Россиянинг “Спутник” канали эшиттиришларни ўзбек тилида ҳам олиб боради\n10 ноябрь куни Россияда чет элда эшиттиришларни амалга ошириш учун мўлжалланган янги халқаро ахборот агентлиги тақдим этилади. “Спутник” лойиҳаси «Россия сегодня» халқаро ахборот агентлиги (ХАА) ва “Russia Today” телеканали ресурслари базасида яратилади, дея хабар беради “РБК”.\n“Чет элга эшиттиришлар янги эрасининг очилиши” деб номланувчи тақдимотни “Россия сегодня” ХАА бош директори Дмитрий Киселёв ва “Russia Today” телеканалининг бош муҳаррири Маргарита Симоньян олиб боради.\nЯнги ОАВ бир нечта чет тилларидаги сайтларни бирлаштириши режалаштирилмоқда. Айрим маълумотларга кўра, “Спутник” канали “Россия сегодня” таркибига кирувчи “Голос России” радиокомпаниясининг базасида ҳам фаолият кўрсатади.\nЯнги медиа лойиҳанинг фаолият доираси Россия ва кўплаб хориж мамлакатларини қамраб олади. «Спутник» 45 тилда, шу жумладан ўзбек тилида ҳам эшиттиришларни олиб боради.